АВТОБИОГРАФИЯ

**Позиция по проекта: ръководител „Образование“; Работилници паневритмия за всеки; водещ на обучителен курс по паневритмия за начинаещи**

Светла Методиева Балтова

Адрес: Пловдив 4000, ул. „С. Врачански” 5А

Тел. +359 897847654, +359 884159986

Е-адрес: svetlabaltova@gmail.com

Завършила медицина в Медицинска академия – Пловдив през 1977 г., в следващите десет години полага успешно изпити за специалности: вътрешни болести, кардиология и ревматология. Работила е като специалист в тези области в Окръжна болница – Пловдив, и Диспансер по спортна медицина – Пловдив.

От 1983 г. изучава учението на Петър Дънов, като същевременно участва в международни конференции и семинари, посветени на холистичното здраве. Член е на международната мрежа Scientific and Medical Newtork.

От 1991 г. изучава и практикува паневритмия. От 1997 г. започва да я преподава в Пловдив, а от 2000 г. ежегодно изнася курсове и семинари в чужбина. Д-р Балтова е представяла паневритмията в европейски държави като Холандия, Швейцария, Германия, Италия, Финландия; извън Европа е изнасяла курсове и лекции в САЩ, Бразилия, Израел, Турция, Индия. Ползва свободно английски и немски език.

Практикува холистична медицина, основана на единството тяло-ум-дух. Провежда интернет курсове по Цветолечение по метода на д-р Бах и по интегрална медицина и медицинска астрология. Участва ежегодно във фестивали на здравето в Плодив и други градове на страната.

От 2002 г. започва да съставя поредица книги, публикувани от издателство „Хермес” и представящи избрани теми от духовното наследство на Петър Дънов. Между тях е посветената на здравето и холистичното лечение книга „Здраве, сила и живот”, излязла през 2004 г. и претърпяла три издания в следващите години.

Автор е на книгите: „Астрология и астропсихология за всеки”, „Планетите и ритъмът на човешкия живот”.