

สิ่งชั่วร้ายจากบรรพกาลลืมตาตื่นขึ้น และประตูสู่มิติคู่ขนานถูกเปิดออก ณ ที่แห่งนี้ โลกอาเซรอธของตกอยู่ภายใต้อิทธิพลมืดของเหล่าเทพโบราณ ความบ้าคลั่งลุกลามเข้าครอบคลุมโรงเตี๊ยม ***Whispers of the Old Gods*** ส่วนเสริมใหม่ล่าสุดของ Hearthstone ต่อกรกับพลังอันยิ่งใหญ่นี้ด้วยการ์ดใหม่ที่เต็มไปด้วยรยางค์รุงรัง 134 ใบ หรือควบคุมพลังเพื่ออัญเชิญหนึ่งใน  
เทพโบราณผู้น่าเกรงขามอย่างคาธูน, ยาชาราจ, ย็อกก์-ซารอน และเอ็นซอธ!

**เทพโบราณก่อกำเนิดรยางค์ ลูกตา . . . และซองการ์ดฟรี!**

ลึกลงไปใต้ผืนพิภพแห่งอาเซรอธ ความมืดยิ่งใหญ่เริ่มเคลื่อนไหว จนเหล่าขาประจำของโรงเตี๊ยมสัมผัสได้ถึงกระแสอันพลังชั่วร้าย ผู้เล่นที่เปิดซองการ์ด ***Whispers of the Old Gods*** ซองแรกของตนจะได้รับการ์ดโบนัสสองแบบ "คาธูน" ผู้เป็นตำนาน และ   
"ผู้อัญเชิญความชั่วร้าย" ข้ารับใช้ผู้ซื่อสัตย์ของเขา เหล่าผู้ที่ตอบรับเสียงเรียกของเทพโบราณอย่างกระตือรือร้นด้วยการล็อกอินเข้าเล่น Hearthstone ระหว่างช่วงเวลาโปรโมชันสุดพิเศษ (ซึ่งจะเปิดเผยในภายหลัง) ยังจะได้รับซองการ์ด ***Whispers of the Old Gods*** ฟรี 3 ซองอีกด้วย!

**คุณจะควบคุมพลังเก่าแก่นี้ได้หรือไม่**

ผู้กล้าที่ไขว่คว้าหาพลังมืดเพื่ออัญเชิญเทพโบราณออกมาสามารถสร้างความปั่นป่วนให้กับบอร์ดได้อย่างมาก! ตัวอย่างเช่น ไม่ว่าจะอยู่ในสนาม ในมือ หรือแม้แต่ที่ไหนสักแห่งในเด็คของคุณ คาธูนก็จะยิ่งแข็งแกร่งขึ้นเรื่อย ๆ ด้วยความสามารถของสาวกผู้บ้าคลั่งที่คุณเรียกออกมา มินเนี่ยนพิเศษพวกนี้จะมาจากซองการ์ด ***Whispers of the Old Gods*** เท่านั้น ซึ่งสามารถซื้อได้ผ่านทางร้านค้าในเกมโดยใช้โกลด์หรือเงินจริง ในราคาเดียวกับซองการ์ดมาตรฐาน

**ความบ้าคลั่งเข้าปกคลุมลานประลอง**

เมื่อส่วนเสริมชวนขนหัวลุกนี้ถูกปล่อยให้ได้เล่นกัน ผู้เล่นสามารถยืมพลังของเทพโบราณและบริวารของพวกมันเข้าต่อกรกับคู่ต่อสู้ในลานประลองได้ นอกจากนี้คุณยังมีโอกาสได้รับซองการ์ด ***Whispers of the Old Gods*** เป็นรางวัลอีกด้วย

**ส่วนเสริมใหม่ รูปแบบการเล่นใหม่**

***Whispers of the Old Gods*** มาพร้อมกับ "กฎมาตรฐาน" กฎสำหรับโหมดแข่งขันที่ให้ผู้เล่นดวลกันแบบตัวต่อตัวด้วยเด็คที่สร้างจากการ์ด Hearthstone ชุดใหม่ ผสมผสานด้วยการ์ดในชุดพื้นฐานและคลาสสิคที่เป็นหัวใจหลักของเกม หลังจากปล่อยส่วนเสริม เควสต์พิเศษเควสต์ใหม่จะปรากฏขึ้น ซึ่งจะมอบรางวัลเป็นซองการ์ด ***Whispers of the Old Gods*** ให้กับผู้ที่เล่นเกมจัดอันดับในโหมดมาตรฐาน สำหรับข้อมูลเพิ่มเติมเกี่ยวกับกฎมาตรฐาน โปรดดูที่ [คำถามที่ถามบ่อย](http://us.battle.net/hearthstone/en/blog/19995505/a-new-way-to-play-2-2-2016)

**เตรียมตัวให้พร้อมสำหรับการต่อสู้**

ผู้ที่หาญกล้าหรือบ้าพอจะอัญเชิญสิ่งชั่วร้ายจากบรรพกาลมาสู่สนามรบสามารถซื้อ***ชุดซองการ์ด Whispers of the Old Gods*** 50 ซองด้วยราคาพิเศษ $49.99 ซึ่งซื้อได้เพียงครั้งเดียวเท่านั้น โดยเทพโบราณจะมอบรางวัลตอบแทนเหล่าสาวกผู้ซื่อสัตย์ด้วยหลังการ์ดลายพิเศษอีกด้วย

**สัมผัสกับความชั่วร้ายเร็ว ๆ นี้**

ระวังให้ดี ***Whispers of the Old Gods*** จะมาถึงโรงเตี๊ยมในต้นเดือนเมษายน/ปลายเดือนพฤษภาคม 2016 นี้