SURPAC программын анхан шатны сургалтанд оюутан та бүхнийг урьж байна

**Хөгжлийн ирээдүй клуб**

Хөгжлийн ирээдүй клуб хөгжил түүх: Манай орны хөгжил, ирээдүйн эдийн засгийн хамгийн том хөшүүргүүдийн нэг нь уул уурхайн салбар юм. Үүнээс үүдэн уул уурхайн мэргэжлийн эрэлт хэрэгцээ, үнэ цэнэ өдрөөс өдөрт өсөн нэмэгдэж байна.

Чадварлаг сайн инженер болохын тулд өөрийн хөгжил мэдлэгийн цар хүрээг бусадтай хамтран ажиллаж өөрийгөө бүрэн илэрхийлэх гэх мэт хичээлээс гадуур хөгжих боломж бүхий орчин, жинхэн боловсрол олгох төв нь клуб байх учиртай юм. Бидний багш Уул Уурхайн Инженерийн Сургуулийн Уурхайн технологийн профессорын багийн профессор багш Ph.D С.Цэрэндорж, Докторант багш Б.Улаанбаатар нарын санаачлага дэмжлэгээр бидний клубын суурь үндэс бүрэлдэн тогтсон юм. Тус үйл ажиллагааг дэмжиж оролцсон хүний нэг уул уурхайн төсөл судалгааны төвийн дэд захирал М.Дагва багшийг энд дурдухгүй байхын аргагүй юм.

Манай Хөгжлийн ирээдүй клуб нь” Оюутан оюутнаа дэмжин хөгжүүлэх ” гэсэн зорилго тавин 25 гишүүнтэй үйл ажиллагаагаа явуулж байна. Зорилгынхоо хүрээнд оюутнуудын дунд дараах сургалтуудыг зохион байгуулж байна.

* “Англи хэлээр чөлөөтэйгөөр ярьж суръцгаая” сургалт
* “Хятад хэлийн анхан шатны” сургалт
* “Surpac программын анхан шатны” сургат
* **MSA багийн танилцуулга**

MSA (mining sorftware academy) баг “Оюутны санаачлагыг дэмжих өрсөлдөөнт тэтгэлэг” төсөлд оролцон үйл ажиллагаагаа явуулж байна. Манай баг нь нийт 9 хүний бүрэлдэхүүнтэй ажилладаг. Одоогоор SURPAC программын анхан шатны сургалтыг зохион байгуулах үйл ажиллагаа амжилттай явагдаж байна. QMC групп манай төслийг дэмжин Surpac программыг тэтгэлэгээр сургалцуулсанд баяртай байна.

MSA багийн зорилго: Уул уурхайгаар суралцдаг оюутнуудад IT программын мэдлэгийг олгох, нэмэгдүүлэхэд оршино.

Энэ хүрээнд дараах зорилтыг тавин ажиллаж байна.

* ГУУС- н оюутнуудын SURPAC программын мэдлэгийн 3 дахин нэмэгдүүлэх
* SURPAC программын дунд, гүнзгий түвшинг заадаг болох
* Уул уурхайн компаниудтай хамтран сургалтууд зохион байгуулах