VÁLLALKOZÁSI SZERZŐDÉS

|  |  |  |
| --- | --- | --- |
| **1.0** | Amely létrejött egyfelől (Vállalkozó) | másfelől (Megrendelő) |
| Cég: | **DIAMONDLIFT Kft.** | **Társasház** |
| Ir.sz.: | 2131 | 1075 |
| Város: | Göd | Budapest |
| Utca: | Munkácsy Mihály u.15. | Madách Imre út 2-6 |
| Tel.: | +36-27/331-011 | 06-30/430-5669 |
| Adósz.: | 25069952-2-13 | 28006545-1-42 |
| Bankszámla | 10403253-50526768-76821009 | 11707024-20250173-00000000 |

mely létrejött egyrészről a **Társasház** *(képviseli dr. Páldeák Márta közös képviselő) Továbbiakban* Megrendelő, másrészről a **DIAMONDLIFT Kft**, továbbiakban Vállalkozó között az alábbiakban részletezett feltételek szerint:

Megrendelő helyszíni képviselője: dr. Páldeák Márta mobil: 06-30/430-5669

Vállalkozó helyszíni képviselője: Sipos László mobil: 06-20/575-4573

Tervezői művezetés AF-T 01-2790 Makovsky Máriusz tel: 06-1/383-7633

Műszaki ellenőr AF-T 01-2796 Koltai Henrik mobil: 06-30/408-8005

**Beépítési hely:**

Budapest VII. Madách I. u. 2-6. C lh.

2.0. A VÁLLALKOZÁS TÁRGYA

A 1075 Budapest, Madách út 2-6. szám alatti Társasház III. lépcsőház „C” felvonójának felújítása átalakítással, korszerűsítéssel.

**A DIAMONDLIFT Kft ElectraVitoria / ORONA gyártmányú liftet épít be.**

* használatbavételi engedélyhez szükséges meglévő építési engedély módosításához szükséges tervdokumentáció összeállítása
* meglévő felvonó bontása, elszállítása, deponálása
* gépház, süllyeszték, akna belső javítása, festése
* új felvonó szállítása, telepítése
* toklezárások, botlásmentes előtér kialakítása
* TÜV szakértői vizsgálat
* a lift felújításhoz, liftgép cseréhez tartozó építőmesteri munkák elvégzése kiegészül az I. sz. I/1-6 számú mellékletben leírtakkal.

**Vészjelzés:** A felvonóba az előírások szerint, akkreditált cégtől GSM rendszerű vészjelző beépítése szükséges. A felvonó beépítését követően a Megrendelő az általa kiválasztott szolgáltató céggel szerződést köt.

**Karbantartás:** A karbantartást a felvonó felszerelését követően cégünk vállalja, erre felek Vállalkozó ajánlata alapján külön szerződést kötnek.

3.0. A VÁLLALÁSKOZÁS TÁRGYÁNAK ÁRA

* meglévő felvonó bontása, akna tisztítása 200.000,-Ft
* bontási anyag elszállítása, előírások szerinti deponálása 50.000,-Ft
* gépház, süllyeszték és akna vázszerkezet javítása, belső festése   
  (fém belső vázszerkezet, üvegek belső mosása, törött üvegek cseréje) 200.000,-Ft
* felvonó és ajtók rögzítéséhez szükséges vázszerkezet építése 1.150.000,-Ft
* felvonó szállítása, szerelése 9.300.000,-Ft
* toklezárások, botlásmentes előterek kialakítása 150.000,-Ft
* szakértői átadás 100.000,-Ft

**összesen: 11.150.000,-Ft**

**+ÁFA (27%) 3.010.500,-Ft**

**összesen: 14.160.500,-Ft,**

**azaz Tizennégymillióegyszázhatvanezerötszáz Ft**

A szorosan hozzátartozó I-II. számú melléklettel.

3.1. Vállalási ár formája:

Átalányáras, ami a befejezési határidőig érvényes. Az ár nem tartalmazza a hatósági eljárások feladatait, költségeit, az azokhoz szükséges felvonóval kapcsolatos anyagot Vállalkozó biztosítja.

4.0. PÉNZÜGYI FELTÉTELEK, SZÁMLÁZÁS, FIZETÉSI MÓD ÉS HATÁRIDŐ

4.1. Felvonó pénzügyi ütemezés:

**I. sz. részszámla.** 40 % 4.460.000,- Ft + 1.204.200,-Ft ÁFA = 5.664.200,-Ft  
A szerződés aláírását követően számla ellenében.

**II. sz. részszámla.** 40 % 4.460.000,- Ft + 1.204.200,-Ft ÁFA = 5.664.200,-Ft

A gyári készre jelentést követően, hazaszállítás előtt, meglévő felvonó  
bontása, építészeti, javítási munkák, illetve acélszerkezet beépítése után.

**Végszámla**. 20 % 2.230.000,- Ft + 602.100,-Ft ÁFA = 2.832.100,-Ft  
A TÜV szakértő helyszíni vizsgálatát és 30 nap próbaüzemet követően.

4.2. Számlázás.

Vállalkozó jogosult a rész- és végszámla benyújtására akkor is, ha a részteljesítés, illetve a felvonó berendezés hatósági átadása, üzembe helyezése Megrendelő hibájából hiúsul meg. Ebben az esetben Vállalkozó az ismételt üzembe helyezési eljárást, valamint a Megrendelőnek átadott, de még üzembe nem helyezett felvonó berendezésen időközben bekövetkezett károk javítását külön költségtérítés ellenében végzi el.

A felek megegyeznek, hogy az előteljesítés lehetséges.

4.3. Fizetési mód és határidő:

A számlák kézhezvételétől számított 8 naptári napos átutalással a DIAMONDLIFT Kft. K&H Bank-nál vezetett 10403253-50526768-76821009 sz. számlájára, számla ellenében.

Elszámolás módja:

Átalányáras, mely a befejezési határidőig érvényes.

5.0. HATÁRIDŐK: (ÜTEMTERV)

5.1. A szerződésben foglalt munka kezdésének és befejezésének határidejét a felek az alábbiakban rögzítik:

5.2. A munka kezdése munkaterület átadással, Építési Napló megnyitásával kezdődik, abban vagy annak mellékletként rögzített ütemtervvel.

Az ütemterv a beszállítástól, a munkakezdési lehetőségétől változhat.

* Kezdés: A szerződés aláírását és az első részszámla átutalását követően, figyelembe véve a gyár augusztusi leállását a szállítás legközelebbi időpontja 2016. június 15.–ig történő megrendelés esetén 2016. szeptember 26.
* meglévő felvonó bontása, elszállítása 2016. szeptember 5-től, .
* akna, süllyeszték, gépház szükség szerinti javítása, pormentes belső festése, vázszerkezet beépítése az új felvonó telepítéséhez 2016. szeptember 26-ig.
* új felvonó telepítése 2016. szeptember 27-től kezdődően 20 munkanap, akadályozásmentes munkamenet biztosítása esetén, toklezárásokkal, botlásmentes előtér kialakítással, előre nem látott munkák elvégzése miatt módosulhat, ha azt a megrendelő aláírásával igazolja.

5.3. Tényleges munkák:

* 2016. szeptember 05-26, meglévő felvonó bontása, toronyszerkezet előkészítése az új felvonó telepítéséhez
* 2016. szeptember 27. október 24. új felvonó beépítése
* 2016. október 25. TÜV szakértői vizsgálat, próbaüzem kezdete

5.4. A munka átvétele:

* kifogásmentes beépítés a liftre és az építőmesteri kapcsolódó munkák elvégzésével,
* hatósági műszaki átvétel az üzemeltetési engedély megadásával,
* a próbaüzem beindításával.
* A próbaüzem után a műszaki átadás véglegesítésre kerül.
* Próbaüzem alatt a lift üzemel.
* Szakértői átadás a munkák befejezését követő munkanapon.
* A próbaüzem kb. 4 hét, tanúsítási eljárás lezárásával.

6.0. A KIVITELEZÉSSEL KAPCSOLATOS KÖTELEZETTSÉGEK

Megrendelői és Kivitelezői kötelezettségek

6.1. Vállalkozó a szerződésben vállalt kötelezettségét akkor teljesíti, ha a tárgyban rögzített feladatait elvégezte és a felvonó berendezést sikeres szakértői vizsgálattal a Megrendelőnek, átadta és Megrendelő a szerződés műszaki tartalmának megfelelő kivitelben a felvonót, üzemképes állapotban.

6.2. Vállalkozó kötelezettsége kizárólag a tárgyban szereplő munkákra terjed ki, azon felüli feladatokat pótszerződés alapján teljesít.

6.3. A Vállalkozó által készített és Megrendelőnek átadott engedélyezési dokumentáció alapján Megrendelő köteles a felvonó építési és a használatbavételi engedélyét az illetékes hatóságtól megkérni. A vállalkozó az építési engedélyben meghatározott követelményeket köteles betartani.

6.4. Vállalkozó a kivitelezési feladatokat szakvállalati felelősséggel, az általa készített és az I. fokú építési hatóság által elfogadott dokumentáció alapján végzi.

6.5. A szerelés megkezdéséhez szükséges építési engedélyt Megrendelő a munkaterület szolgáltatással egy időben Vállalkozónak átadja. A műszaki átadás-átvétel alkalmával az építési engedélyt be kell mutatni a tanúsítást végző szervezetnek.

6.6. Megrendelő tartozik a szerződés tárgyát nem képező, a II. sz. mellékletben részletezett, rá vonatkozó munkák elvégzését biztosítani.

6.7. Amennyiben Megrendelő hibájából a munkát meg kell szakítani, úgy a levonulás és újra felvonulás igazolt költségét Vállalkozó Megrendelő terhére felszámíthatja.

6.8. Megrendelő munkaterület átadási vagy bármilyen más, a szerződés szerinti határidő teljesítését akadályozó késedelme esetén Vállalkozó jogosult a vállalási ár még ki nem fizetett részét havi 0,5%-kal megemelni. Vállalkozó jogosult a késedelmes munkaterület átadásból adódó tárolási költségét felszámítani. A műszaki leírás II. sz. melléklete a Megrendelő kötelezettségeit maradéktalanul tartalmazza.   
  
Vállalkozónak felróható okból bekövetkezett teljesítési késedelem az ütemterv szerint számítandó: - 2016. szeptember 27. - október 18.-ig - ezt meghaladóan a felszámítható kötbér mértéke 0,1% naptári naponként. A kötbér felső határa a nettó vállalási árra vetített 10%.   
  
Szerződő felek a kivitelezés közben felmerült észrevételekre kölcsönösen kötelesek 8 napon belül válaszolni, illetve intézkedni. Felek kötelesek egymást haladéktalanul értesíteni, ha olyan körülmény jut tudomásukra, amely a szerződés szerinti teljesítést veszélyezteti. Vállalkozó a kivitelezés alatt építési naplót köteles vezetni.

6.9. Amennyiben Megrendelő hibájából a szerződés meghiúsul, Megrendelő köteles Vállalkozó felmerült költségeit megtéríteni.

6.10. A felvonó berendezés hatósági átadását és üzembe helyezését Vállalkozó készíti elő és az eljáráson Megrendelővel együttműködik. A hatósági engedélyezési eljárás időpontjáról Vállalkozó értesíti a Megrendelő és a tanúsító szervezet megbízottját.   
  
Ismételt üzembe helyezési eljáráson Vállalkozó külön költségtérítés nélkül csak akkor köteles részt venni, ha az előző eljárás sikertelensége az ő mulasztására vezethető vissza. Az ismételt üzembe helyezési eljárás költsége: szakértői díj + ÁFA.

6.11. A Megrendelő a kivitelezés időtartama alatt a pincében vagy a gépházban raktározási lehetőséget biztosít illemhely használattal.

6.12. Az épületen villámvédelmi rendszer nincs, azt a Megrendelő nem tudja biztosítani. A földelő hálózatba bekötés lehetőségét Kivitelező végzi, annak költségeit a Megrendelő ezen számla megnevezéssel kifizeti.

6.13. A Vállalkozó- Kivitelező munkavégzés során vállalási költsége terhére a lépcsőházi falazat és padlóburkolat szükségszerinti megóvását biztosítja.

6.14. Munkaterület, mint a társasházban végzendő munkaterület tisztítása. A Vállalkozó- Kivitelező a munkaterület napi tisztántartását, takarítását elvégzi. Kiegészül a II II/1-2 mellékletben leírtakkal.

7.0. BIZTONSÁGTECHNIKAI MEGÁLLAPODÁSOK

7.1. Vállalkozó köteles munkáját úgy végezni, hogy az a vonatkozó munkavédelmi rendeleteket kielégítse.

7.2. Kivitelezés közben Megrendelőnek gondoskodnia kell arról, hogy az általa végzett feladatok és Vállalkozó részére nyújtott szolgáltatások a munkavédelmi és biztonságtechnikai előírásoknak megfeleljenek.

7.3. Ha a munkaterületen más szervezetek dolgozói is végeznek munkát, a munkavédelem koordinálása Megrendelő feladatát képezi.

8.0. SZAVATOSSÁGI KÖTELEZETTSÉGEK

8.1. Vállalkozó az általa teljesített munkákért a szakértői átadás napjától számítva 36 havi jótállást vállal, amennyiben a berendezések rendszeres karbantartását külön szerződés alapján Vállalkozó végzi. A szavatossági kötelezettségekre a PTK előírásai az irányadóak.

8.2. Megszűnik Vállalkozó jótállási kötelezettsége abban az esetben, ha a berendezések szándékos rongálás, vagy nem rendeltetésszerű használat miatt hibásodnak meg.

9.0. EGYÉB MEGÁLLAPODÁSOK

9.1. A szerződés csak írásbeli formában, mindkét fél aláírásával módosítható.

9.2. Szerződő felek a szerződés teljesítése érdekében messzemenően együttműködnek, esetlegesen keletkezett vitáik elintézését közvetlen tárgyalások keretében kísérlik meg.

9.3. Fizetési késedelem esetén Megrendelő tartozik a számlázás időpontjában érvényes jegybanki alapkamatot Vállalkozónak késedelmi kamatként, a fizetési késedelem rendezésekor megtéríteni. Vállalkozó jogosult továbbá a munkavégzést megszakítani és mindaddig szüneteltetni, amíg Megrendelő fizetési kötelezettségét nem teljesíti. A szüneteltetés időtartamával a teljesítési határidő kitolódik.

9.4. Megrendelő építész és statikus művezetést biztosít.

9.5. A felvonó berendezés tulajdonjoga a végszámla kiegyenlítéséig Vállalkozót illeti meg.

9.6. Jelen szerződésben nem szabályozott kérdések tekintetében a Polgári Törvénykönyv az irányadó.

Budapest, 2016. június .

Megrendelő Vállalkozó

1075 Budapest, Madách út 2-6. Diamondlift Kft.

Társasház, képviseli 2131 Göd, Munkácsy M. u. 15.

dr. Páldeák Márta Sipos László

közös képviselő vállalkozó ügyvezető

Ellenjegyzi:

Dr. Süveges Gábor

**I. számú melléklet**

**Beépítési hely:**Budapest VII. Madách I. u. 2-6. C lh.

**I. számú melléklet**

**TECHNIKAI ADATOK KÖTELES GÉPHÁZAS FELVONÓRA**

Teljesítmény : **525** kg 7 fő

Bejáratok : **1**

Megállók : **9**

Akna méretei : **1275** mm széles, **1950** mm mély

süllyeszték **1100** mm, aknafej **3155** mm

Emelő magasság : **23960** mm

Gépház elhelyezése : gépháznélküli, motor az aknafejben

Névleges sebesség : **1** m/sec

Fülke ajtó : **1** db **teljesen automata**, 4paneles, **központi nyitású**

**750x2000** mm, **rozsdamentes**, fényfüggöny

Aknaajtók : **9** db **teljesen automata**, 4 paneles, **központi nyitású**

**750x2000** mm, **rozsdamentes**

Fülke : **1050** mm széles x **1250** mm mély **2100** mm magas,

**hátsó puttonyos elrendezésű,**

**laminált oldalfalakkal**,

**energiatakarékos LED** rozsdamentes mennyezet-világítással,

**nagykopás-állóságú** csúszásmentes padozattal,

**rozsdamentes korláttal**,

a hátsó falon teljes szélességű félmagasságú **tükörrel**,

Motor : **4,5** kW, 3 fázis 400 V

Vezérlés : mikroprocesszoros, legyűjtős,

Fülke tabló (COP) : teljes magasságú rozsdamentes oszloptabló,

LCD display, ajtó nyitás-zárás gomb, vészjelző gomb,

túlsúly jelzés

Bejárati tablók (LOP) : hívó gombbal, hívásregisztrációval, hétszegmenses display

Tartozékok : intercom, aknavilágítás, akna létra,

Az új felvonó telepítésé során Kivitelezőa hátsó fal felső szinti födém kiugrás alá, az akna zárófödém síkja és a süllyesztéki padló között egy rácsos acélszerkezetet épít, melyhez a síneket és a komplett szerkezetet az új lift által megkövetelt távolságokon rögzíti. A felvonó így a süllyesztéki padlóra terhelődik.

# II. számú melléklet

**Beépítési hely:** Budapest VII. Madách I. u. 2-6. C lh.

FELVONÓ KIVITELEZÉSÉHEZ SZÜKSÉGES JÁRULÉKOS MUNKÁK

|  |  |  |  |  |
| --- | --- | --- | --- | --- |
| **Fsz.** | **Feladat** | **Meg-rendelő** | **DIAMONDLift** | **Nem kell** |
| 1. | Felvonók bontási, illetve építési engedélyének beszerzése | X |  |  |
| 2. | Acél tartószerkezet beépítése |  | X |  |
| 3. | Az akna, gépház, süllyeszték belső festése |  | X |  |
| 4. | Toklezárások az aknaajtók és az akna homlokfal között. |  | X |  |
| 5. | Emelőhorog beépítése és bizonylatolása a telepítési terv adatai szerint felvonógép, fülke, sínek felszereléséhez |  | X |  |
| 6. | Akna állványozása a felvonó szerelés időtartamára |  | X |  |
| 7. | Hatékony szellőztetés kiépítése a géptér +5 ÷ +40 Cº közötti hőmérséklete és 70% relatív páratartalma biztosításához | X |  |  |
| 8. | Akna ajtónyílások, kezelőajtó nyílások biztonságos lezárása és zárva tartása a nyílászárók beépítéséig a munkavédelmi előírásoknak megfelelően | X | X |  |
| 9. | Vállalkozó adatszolgáltatása szerint a felvonó berendezés motorikus indításhoz alkalmas C típusú biztosítékkal védett tápvezeték hálózatának és érintésvédelmi vezeték hálózatának kiépítése a főkapcsolóig. A kábel bekötése a zárható főkapcsolóba. | X |  |  |
| 10. | Az aknaajtó előterének előírások szerinti megvilágítása az épületvilágítás áramkörére csatlakoztatva | X |  |  |
| 11. | Ideiglenes világítás kiépítése a felvonószerelés időtartamára |  |  | X |
| 12. | Ideiglenes áram kiépítése a felvonószerelés időtartamára | X |  |  |
| 13. | Aknavilágítás kiépítése |  | X |  |
| 14. | Végleges üzemáram biztosítása a próbaüzemelés megkezdésének időpontjáig. Vállalkozó az elektromos kivitelezővel egyeztet a kivitelezői adatszolgáltatás alapján | X |  |  |
| 15. | Érintésvédelmi vezetékhálózat ellenállásmérése a főkapcsolóig kiépített szakaszra. A mérési bizonylat átadása a felvonószakértő részére (MSZ 172) |  | X |  |
| 16. | Terhelősúlyok biztosítása a hatósági átadási eljáráshoz |  | X |  |
| 17. | Vészjelző kiépítése egy külsős szerződött akkreditált céggel, vagy helyszíni mentés esetén kábel kiépítése a két végpont (vezérlő szekrény és ügyeleti helyiség) között, min. 5x0,75 mm² kábellel, vállalkozó adatszolgáltatása alapján | X |  |  |
| 18. | Villámvédelmi rendszer csatlakozási pontjának kijelölése az MSZ 274 szabvány szerint | nincs |  |  |
| 19. | A Felvonók létesítése című MSZ 81-1 számú szabvány előírásait kielégítő útvonal biztosítása a géptér, illetve az akna megközelítéséhez | X |  |  |
| 20. | A gépház közelében a villamos tűz oltására alkalmas, MSZ 1040/7 szabvány előírásainak megfelelő – legalább 2 kg töltetű – tűzoltó készülék elhelyezése | X |  |  |
| 21. | A beszerelt alkatrészek megóvása a károsodásoktól | X | X |  |

Budapest, 2016. június .

................................................... ..................................................

Megrendelő Vállalkozó