**22. Výnos Ministerstva zdravotníctva Slovenskej republiky z 10. septembra 2008 č. 09812/2008-OL o minimálnych požiadavkách na personálne zabezpečenie a materiálno-technické vybavenie jednotlivých druhov zdravotníckych zariadení (oznámenie č. 410/2008 Z. z.), (Zmena: 576/2008 Z. z., 335/2009 Z. z.) výnos č. 00707-OL-2011 zo 6. apríla 2011 (oznámenie č. 124/2011 Z. z.), výnos č. 11943-OL-2011 zo 7. decembra 2011 (oznámenie č. 464/2011 Z. z.), výnos č. 09780-OL-2012 zo 14. decembra 2012 (oznámenie č. 419/2012 Z. z.)Čiastka 39-60 Vestník MZ SR 2012 Strana 283**

**Čiastka 32-51 Vestník MZ SR 2008 Strana 231**

**Výňatok z VÝNOSU**

**Ministerstva zdravotníctva Slovenskej republiky**

**č. 09812/2008-OL z 10. septembra 2008**

**o minimálnych požiadavkách na personálne zabezpečenie a materiálno - technické**

**vybavenie jednotlivých druhov zdravotníckych zariadení**

Ministerstvo zdravotníctva Slovenskej republiky podľa § 8 ods. 2 zákona č. 578/2004 Z. z. o

poskytovateľoch zdravotnej starostlivosti, zdravotníckych pracovníkoch, stavovských organizáciách v

zdravotníctve a o zmene a doplnení niektorých zákonov v znení zákona č. 538/2005 Z. z. ustanovuje:

**§ 1**

(1) Minimálne požiadavky na personálne zabezpečenie a materiálno - technické vybavenie

zdravotníckych zariadení ambulantnej zdravotnej starostlivosti (ďalej len „ambulantné zariadenie“) sú uvedené

v prílohe č. 1.

(2) Minimálne požiadavky na personálne zabezpečenie a materiálno - technické vybavenie

zdravotníckych zariadení ústavnej zdravotnej starostlivosti (ďalej len „ústavné zariadenie“) sú uvedené

v prílohe č. 2.

(3) Tento výnos sa nevzťahuje na prírodné liečebné kúpele a kúpeľné liečebne.

**§ 2**

Ambulantné zariadenia spĺňajúce minimálne požiadavky na personálne zabezpečenie a materiálno -

technické vybavenie podľa doterajších predpisov sú povinné splniť požiadavky na personálne zabezpečenie a materiálno - technické vybavenie podľa tohto výnosu do 31. decembra 2008, ak ďalej nie je ustanovené inak.

**§ 3**

Ambulancie zubného lekára sú povinné splniť minimálnu požiadavku uvedenú v prílohe č. 1 v oddiele

1 „Ambulancia“ v časti I „Ambulancie“ v bode II „Ambulancie špecializovanej ambulantnej zdravotnej

starostlivosti“ v písm. B „Ambulancia zubného lekárstva“ v bode 2 v písm. b) bode 26 „umývací a dezinfekčný automat s horúcovzdušným sušením, ak nemožno takto pripraviť zdravotnícku pomôcku dodávateľským spôsobom“ do 31. decembra 2011.

**§ 4**

Ústavné zariadenia sú povinné splniť minimálne požiadavky na personálne zabezpečenie podľa tohto

výnosu do 30. júna 2009 a na materiálno - technické vybavenie podľa tohto výnosu do 31. decembra 2011; pričom sestry,1) ktoré ústavné zariadenia zamestnávajú, musia získať príslušné profesijné tituly2) sestier do 31. decembra 2010.

**§ 5**

Zrušuje sa vyhláška Ministerstva zdravotníctva Slovenskej republiky č. 428/2006 Z. z. o minimálnych požiadavkách na personálne zabezpečenie a materiálno-technické vybavenie jednotlivých druhov

zdravotníckych zariadení.

**1 ) Nariadenie vlády Slovenskej republiky č. 742/2004 Z. z. o odbornej spôsobilosti na výkon zdravotníckeho povolania v znení neskorších predpisov.**

**2 ) Nariadenie vlády Slovenskej republiky č. 12/2008 Z. z. o používaní profesijných titulov a ich skratiek viažucich sa na odbornú spôsobilosť na výkon zdravotníckeho povolania.**

**§ 6**

Tento výnos nadobúda účinnosť 1. novembra 2008.

**Richard Raši, v.r.**

**Minister**

**PRÍLOHA č. 1**

**k výnosu č. 09812/2008-OL**

**MINIMÁLNE POŽIADAVKY NA PERSONÁLNE ZABEZPEČENIE A MATERIÁLNO-TECHNICKÉ**

**VYBAVENIE AMBULANTNÝCH ZARIADENÍ**

**SPOLOČNÉ USTANOVENIA**

1. Táto príloha upravuje minimálne personálne zabezpečenie a materiálno - technické vybavenie pre

ambulantné zariadenia definované v § 7 ods. 3 zákona č. 578/2004 Z. z. o poskytovateľoch zdravotnej

starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.

2. Ambulantné zariadenia tvoria jednotlivé funkčné priestory, ktoré spolu utvárajú prevádzkovo ucelený celok. Ambulantné zariadenia musia mať zabezpečený bezbariérový vstup a vo svojich priestoroch umožňovať pohyb pre pacientov s obmedzenou schopnosťou pohybu a orientácie vodorovnou komunikáciou, rampou alebo výťahom.3)

3. Minimálne vybavenie jednotlivých druhov ambulantných zariadení funkčnými priestormi je uvedené v príslušných oddieloch.

4. Ambulantné zariadenie, v ktorom lekár poskytuje špecializovanú zdravotnú starostlivosť pre deti a dorast, má vo vybavení ambulancie rovnaké minimálne personálne zabezpečenie a minimálne materiálno – technické vybavenie ako lekár s príslušnou špecializáciou určenou na poskytovanie špecializovanej zdravotnej starostlivosti pre dospelých a súčasne má v priestoroch ambulancie aj prebaľovaní stôl.

5. Sklad v ambulantných zariadeniach možno nahradiť vhodnými skriňami. Skladovanie materiálov musí byť zabezpečené tak, aby nedošlo ku krížovej kontaminácii čistých materiálov znečistenými materiálmi. 4)

6. V ambulantných zariadeniach sa vyčleňuje vhodný priestor s výlevkou s prívodom studenej pitnej vody a teplej úžitkovej vody na uloženie upratovacích potrieb a dezinfekčných potrieb.

7. Čakáreň z prevádzkového hľadiska priamo nadväzuje na prípravovňu alebo na vyšetrovňu.

8. Ambulancia, v ktorej sa predpokladá epidemicky alebo priebežne zvýšený výskyt infekčných ochorení, nesmie byť súčasne zriaďovaná na poskytovanie zdravotnej starostlivosti v iných špecializačných odboroch určených pre kategóriu lekár a musí mať čakáreň nepriechodnú a stavebne odčlenenú od ostatných ambulancií.

Táto požiadavka sa vzťahuje na všeobecnú ambulanciu pre dospelých, na ambulanciu pre deti a dorast, na infektologickú ambulanciu a pneumologickoftizeologickú ambulanciu.

**3) Vyhláška Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.**

**4) Vyhláška Ministerstva zdravotníctva Slovenskej republiky č. 553/2007 Z. z., ktorou sa ustanovujú podrobnosti o požiadavkách na prevádzku zdravotníckych zariadení z hľadiska ochrany zdravia.**

9. Ambulantné zariadenie musí mať zabezpečený systém vykurovania. Minimálne teploty vzduchu v

prípravovni, ambulancii, vyšetrovni sú 24 stupňov C a v čakárni 20 stupňov C. Maximálne teploty vzduchu v prípravovni, v ambulancii, vo vyšetrovni a v čakárni nesmú prekročiť 30 stupňov C. Relatívna vlhkosť vzduchu je 30 až 50 %. Miestnosti, ktoré nie je možné vetrať prirodzeným spôsobom, musia byť vybavené zariadením zabezpečujúcim dostatočnú výmenu vzduchu. Všetky miestnosti musia mať zabezpečené vyhovujúce denné osvetlenie i umelé osvetlenie.5)

10. Výška prevádzkových miestností je 3 m; v prípade, ak to charakter už existujúcej stavby neumožňuje, možno pripustiť nižšiu výšku, najmenej však 2,5 m. Steny miestností sú svetlé a tam, kde je možnosť priameho znečistenia stien pri vyšetrovaní a ošetrovaní pacienta, musí byť umývateľný povrch stien najmenej do výšky 180 cm. Steny chirurgických zákrokových miestností sú po celom obvode vrátane stropu hladké a majú ľahko umývateľný povrch.

Podlaha miestností je ľahko umývateľná, dekontaminovateľná, má odolávať umývaniu namokro, chemickým vplyvom a mechanickým vplyvom a nesmie podporovať vznik statickej elektriny. Nábytok a ostatné zariaďovacie predmety v čakárni a na pracovisku musia mať ľahko umývateľnú a dekontaminovateľnú povrchovú úpravu.

11. Ak sa zriaďuje laserové pracovisko, musí spĺňať požiadavky podľa osobitných predpisov.6)

12. V ambulancii, prípravovni a zákrokovej miestnosti musí byť zabezpečený oddelený zber nebezpečného odpadu a ostatného odpadu v súlade s osobitným predpisom.7) Použité ostré pomôcky sa odkladajú do špeciálnych nepriepustných, trvale uzatvárateľných obalov so stenami odolnými proti prepichnutiu. Odpadové nádoby na biologicky kontaminovaný odpad musia byť náležite označené8) a uzamykateľné alebo umiestnené v uzamykateľnom skladovacom priestore.

13. Okná ambulancií, vyšetrovní a zákrokových miestností chirurgických smerov musia mať vetracie otvory opatrené sieťkami proti hmyzu.

14. Ambulantné zariadenia v ambulancii, vyšetrovni, prípravovni a zákrokovej miestnosti musia mať k

dispozícii tečúcu zdravotne bezchybnú studenú pitnú vodu a teplú úžitkovú vodu. Odpadové vody sú

odstraňované hygienicky vyhovujúcim spôsobom.9)

15. Toalety musia byť vybavené umývadlom s prívodom studenej pitnej vody a teplej úžitkovej vody. Toalety pre pacientov musia mať dvere otvárateľné smerom von a najmenej jedna záchodová kabína musí byť prístupná pre pacientov s obmedzenou schopnosťou pohybu a orientácie.3) Toalety pre pacientov ambulancií poskytujúcich zdravotnú starostlivosť v špecializačných odboroch so zvýšeným výskytom infekčných ochorení nesmú byť spoločné pre pacientov ostatných ambulancií.

16. V špecializačných odboroch určených pre kategóriu lekár, v ktorých sa vo zvýšenej miere predpokladá infekčný charakter ochorení alebo v ktorých nemožno vylúčiť negatívne ovplyvňovanie zdravia, možno ambulantné zariadenie do objektu umiestniť, len ak je možnosť zriadiť doň osobitný vstup. Na zabránenie šírenia vzdušných nákaz musí byť vetranie priestorov takýchto ambulancií riešené tak, aby sa vzduch z priestorov ambulancií a ich príslušenstva nedostával do ostatných vnútorných priestorov vlastného objektu alebo do susediacich objektov. Posúdenie vhodnosti umiestnenia takéhoto pracoviska do objektov, ktoré súčasne plnia aj iné funkcie, vykonáva príslušný orgán verejného zdravotníctva.10)

17. Pracovisko musí mať zriadený vhodne odčlenený, dostatočne odvetraný priestor na občerstvenie a na prezlečenie personálu vybavený umývadlom alebo drezom; tento priestor môže byť spoločný pre viaceré pracoviská.

**5) § 20 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov**

**v znení zákona č. 140/2008 Z. z. Vyhláška Ministerstva zdravotníctva Slovenskej republiky č. 259/2008 Z. z. o podrobnostiach o požiadavkách na vnútorné prostredie budov a o minimálnych požiadavkách na byty nižšieho štandardu a ubytovacie zariadenia.**

**6) § 35 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov. Nariadenie vlády Slovenskej republiky č. 410/2007 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou umelému optickému žiareniu.**

**7) Zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov.**

**8) Nariadenie vlády Slovenskej republiky č. 387/2006 Z. z. o požiadavkách na zaistenie bezpečnostného a zdravotného označenia pri práci.**

**9) Zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov. Zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov.**   
**10) §q) osobná váha a výškomer,**

18. Ďalšie požiadavky na základné priestorové vybavenie, vecné vybavenie a prístrojové vybavenie

jednotlivých pracovísk vyplývajúce zo zamerania ambulantného zariadenia a z jeho prevádzky sú uvedené v jednotlivých oddieloch.

19. Personálne zabezpečenie ambulantných zariadení sa na účely tohto výnosu vyjadruje v podobe počtu fyzických osôb v jednotlivých kategóriách zdravotníckych pracovníkov, ktoré zodpovedajú druhu poskytovanej ambulantnej zdravotnej starostlivosti.

20. Každý poskytovateľ ambulantnej zdravotnej starostlivosti musí zabezpečiť pracovisko informačno - komunikačnou technológiou s pripojením na internet tak, aby systém umožňoval širokopásmový

vysokorýchlostný prenos a spracovanie dát, hlasu a obrazu v elektronickej forme.

**ODDIEL 1**

**AMBULANCIA**

1. Základné funkčné priestory ambulantných zariadení majú minimálnu plochu miestnosti

a) ambulancia 15 m2,

b) prípravovňa (ak je zriadená) 12 m2,

c) čakáreň 8 m2,

d) toaleta pre pacientov 2 m2,

e) toaleta pre personál 2 m2,

f) denná miestnosť alebo šatňa pre personál, ktorá môže byť spoločná pre viaceré ambulancie,

g) priestor s výlevkou pre upratovačku.

2. Základné vecné vybavenie a prístrojové vybavenie ambulantných zariadení všeobecnej a špecializovanej ambulantnej zdravotnej starostlivosti je

a) vyšetrovacie ležadlo s výškou najmenej 60 cm,

b) umývadlo na ruky,

c) drez na umývanie pomôcok a vylievanie biologických materiálov - ak je inštalovaný v prípravovni, v ambulancii nie je potrebný,

d) písací stôl, stolička,

e) počítač s príslušenstvom,

f) telefón,

g) stolička pre pacienta,

h) prebaľovaní stôl v ambulancii všeobecného lekára pre deti a dorast a lekárov v detských špecializovaných ambulanciách,

i) vešiak,

j) nástenný teplomer,

k) nádoba na odpad so šliapadlom - aj v prípravovni, ak je zriadená,

l) emitná miska,

m) poháriky na vodu na jednorazové použitie,

n) uzamykateľná skriňa na lieky a zdravotnícke pomôcky,

o) kartotečná uzamykateľná skriňa,

p) chladnička na liečivá,

r) skrinka na nástroje a pomôcky,

s) parný sterilizátor, ak pracovisko nemá zabezpečenú sterilizáciu dodávateľským spôsobom oddelením centrálnej sterilizácie alebo materiál na jednorazové použitie,

t) obväzový sterilný materiál a nesterilný materiál,

u) dezinfekčné prostriedky, antiseptiká, prostriedky na vyšší stupeň dezinfekcie termolabilných nástrojov a prístrojov,

v) pomôcky na odbery biologického materiálu,

w) pomôcky na podávanie liekov,

x) infúzny stojan,

y) tlakomer, fonendoskop, teplomer,

z) nábytok na vybavenie čakárne – najmenej tri stoličky,

aa) liečivá v rozsahu a sortimente podľa zamerania ambulancie,

ab) umývací a dezinfekčný automat na dekontamináciu a dezinfekciu zdravotníckych pomôcok, ak pracovisko nemá zabezpečenú sterilizáciu dodávateľským spôsobom oddelením centrálnej sterilizácie.

3. Ambulancie, v ktorých sa v rámci poskytovania zdravotnej starostlivosti vykonávajú odbery biologického materiálu, musia byť vybavené drezom na jeho vylievanie a na umývanie a dekontamináciu pomôcok. Ak je drez inštalovaný v prípravovni, v ambulancii sa nevyžaduje.

4. Ambulancie používajúce väčšie množstvo opakovateľne použiteľného inštrumentária musia byť okrem umývadla na ruky vybavené aj dvojdrezom. Ak je dvojdrez nainštalovaný v prípravovni, v ambulancii sa nevyžaduje.

5. Ak ambulancia poskytuje ambulantnú zdravotnú starostlivosť vo viacerých špecializačných odboroch, musí spĺňať požiadavky na vecné vybavenie a prístrojové vybavenie pre každý špecializačný odbor, v ktorom sa ambulantná zdravotná starostlivosť poskytuje.

6. Ak ide o ambulanciu všeobecného lekára pre dospelých, ktorá poskytuje lekársku službu prvej pomoci, je povinným prístrojovým vybavením aj EKG.

7. Resuscitačný set, ktorý musí mať každá ambulancia, tvoria

a) T - tubus (ústny vzduchovod) v najmenej troch rôznych veľkostiach pre mužov, ženy, deti a dorast,

b) ambuvak (samorozpínací dýchací vak) s tvárovými polomaskami v dvoch veľkostiach,

c) kyslíková fľaša malá (0,6 l) a redukčný ventil,

d) kyslíková maska,

e) odsávačka a odsávací katéter v dvoch rôznych veľkostiach.

8. Ambulancie sú vybavené protišokovou skrinkou, ktorá obsahuje tieto lieky a infúzne roztoky:

I. Lieky na injekčné podanie

a) sympatomimetiká,

b) aqua pro injectione,

c) parasympatolytiká,

d) kortikosteroidy,

e) minerálne látky,

f) antihistaminiká,

g) bronchodilatanciá,

h) anestetiká,

i) antiastmatiká,

j) krvné náhrady a perfúzne roztoky,

k) antiemetiká,

l) anxiolytiká.

II. Infúzne roztoky

F1/1 400 ml, F1/1 200 ml, G5% 200 ml.

III. Lieky na perorálne podanie

a) aktívne uhlie,

b) vazodilatanciá.

9. Všeobecné ambulancie sú vybavené týmito liekmi a infúznymi roztokmi:

I. Lieky na injekčné podanie

a) spazmolytiká,

b) antireumatiká,

c) antiflogistiká,

d) bronchodilatanciá,

e) antiastmatiká,

f) analgetiká,

g) diuretiká,

h) minerálne látky,

i) kardiotoniká,

j) kortikosteroidy.

II. Lieky na perorálne podanie

a) sympatolytiká,

b) hypotenzíva.

III. Infúzne roztoky

F1/1 400 ml, F1/1 200 ml, G5% 200 ml.

10. Taška na návštevnú službu pre lekára všeobecných ambulancií obsahuje takéto vybavenie:

I. Lieky na perorálne podanie

a) vazodilatanciá,

b) hypotenzíva,

c) symatolytiká,

d) aktívne uhlie,

e) bronchodilatanciá,

f) antiastmatiká.

II. Lieky na injekčné podanie

a) krvné náhrady a perfúzne roztoky,

b) kortikosteroidy,

c) aqua pro injectione,

d) sympatomimetiká,

e) parasympatolytiká,

f) minerálne látky,

g) kardiotoniká,

h) minerálne látky,

i) anestetiká,

j) antikoagulanciá,

k) bronchodilatanciá,

l) antiastmatiká,

m) anxiolytiká,

n) antiemetiká,

o) spazmolytiká,

p) antireumatiká,

q) antiflogistiká,

r) analgetiká.

III. Spotrebný materiál

a) recepty,

b) výmenné lístky,

c) tlakomer,

d) fonendoskop,

e) baterka,

f) teplomer,  
 g) indikátorové papieriky na vyšetrenie moču,

h) septonex,

i) pinzeta,

j) nožnice,

k) tampóny,

l) sterilná gáza,

m) sterilné obväzy,

n) leukoplast,

o) sterilné a nesterilné rukavice,

p) ústne lopatky,

q) elastický obväz,

r) vata,

s) injekčné ihly a injekčné striekačky 2 ml, 5 ml, 10 ml, 20 ml.

11. Taška na návštevnú službu pre sestru obsahuje takéto vybavenie:

a) tlakomer a fonendoskop,

b) glukomer,

c) teplomer,

d) ústne lopatky,

e) emitná miska,

f) krajčírsky centimeter,

g) jednorazové ihly, jednorazové striekačky, i. v. kanyly,

h) Esmarchovo ovínadlo,

i) tampóny na dezinfekciu kože,

j) dezinfekčný roztok,

k) skúmavky na odber biologického materiálu,

l) indikátorové papieriky na vyšetrenie moču,

m) sterilné a nesterilné štvorce,

n) sterilné chirurgické nástroje (pinzeta, nožnice, peán),

o) sterilné a nesterilné ovínadlá,

p) preväzové nožnice,

q) leukoplast,

r) set na cievkovanie,

s) rektálna rúrka,

t) jednorazové podložky,

u) sterilné a nesterilné jednorazové rukavice,

v) tvárové ochranné rúško,

w) dóza alebo vrecko na odpadový materiál.

12. Taška na návštevnú službu pre pôrodnú asistentku obsahuje takéto vybavenie:

a) sterilný pôrodnícky balíček - pre prípad prekotného pôrodu,

b) tlakomer a fonendoskop,

c) teplomer,

d) stetoskop,

e) pelvimeter,

f) krajčírsky centimeter,

g) gravidometer,

h) reagens na vyšetrenie moču,

i) Temešváryho roztok,

j) Esmarchovo ovínadlo,

k) jednorazové ihly, jednorazové striekačky, i. v. kanyly,

l) tampóny na dezinfekciu kože,

m) dezinfekčný roztok a roztok na oplachovanie rodidiel,

n) skúmavky na odber biologického materiálu,

o) sterilné a nesterilné štvorce,

p) sterilné chirurgické nástroje (pinzeta, nožnice, peán),

q) preväzové nožnice,

r) leukoplast,

s) set na cievkovanie a sterilný permanentný močový katéter pre ženy,

t) rektálna rúrka,

u) jednorazové podložky,

v) sterilné a nesterilné jednorazové rukavice,

w) tvárové ochranné rúško,

x) dóza alebo vrecko na odpadový materiál.

**II. AMBULANCIE ŠPECIALIZOVANEJ AMBULANTNEJ ZDRAVOTNEJ STAROSTLIVOSTI**

**B. AMBULANCIA ZUBNÉHO LEKÁRSTVA**

1. Personálne zabezpečenie tvoria

a) zubný lekár 1,

sestra 1.

2. Materiálno - technické vybavenie tvoria

a) základné priestorové vybavenie ambulancie zubného lekárstva uvedené v oddiele 1 v bode 1. Ak ide o umiestnenie viacerých stomatologických súprav v jednej ambulancii, na každú ďalšiu súpravu sa požaduje navýšenie podlahovej plochy o 12 m2, vizuálne odčlenenie a inštalácia ďalšieho drezu na umývanie nástrojov a pomôcok a umývadla na umývanie rúk,

b) základné vecné vybavenie a prístrojové vybavenie ambulancie zubného lekárstva, ktoré tvoria

1. stomatologická súprava s príslušenstvom, kreslom, svietidlom, pľuvadlom, prívodom stlačeného   
 vzduchu a odsliňovačom,

2. stomatologická súprava nástrojov,

3. nástenné zrkadlo a ručné zrkadlo,

4. ručný kriesiaci prístroj,

5. súbor základných chirurgických nástrojov (extrakčné kliešte, extrakčné páky, chirurgické pinzety,   
 ihelce vrátane materiálov na šitie a zastavenie krvácania),

6. súbor základných paradontologických nástrojov,

7. ochranné pomôcky pre lekára,

8. umývadlo na ruky,

9. drez,

10. písací stôl a stolička,

11. počítač s príslušenstvom,

12. stolička,

13. vešiak,

14. nádoba na odpad so šliapadlom,

15. poháriky na vodu na jednorazové použitie,

16. uzamykateľná skriňa na lieky a zdravotnícke pomôcky,

17. kartotečná uzamykateľná skriňa,

18. chladnička,

19. skrinka na nástroje a pomôcky,

20. sterilizátor, ak pracovisko nemá zabezpečenú sterilizáciu dodávateľským spôsobom oddelením   
 centrálnej sterilizácie alebo materiál na jednorazové použitie,

21. sterilné štvorce a tampóny,

22. dezinfekčné prostriedky a antiseptiká,

23. tlakomer, fonendoskop,

24. nábytok na vybavenie čakárne - najmenej tri stoličky,

25. germicídny žiarič,

Ak ambulancia zubného lekárstva nemá vlastný RTG prístroj, musí mať zabezpečené zhotovenie RTG snímkov na inom RTG pracovisku. Ak má zubný lekár vlastný panoramatický zubný röntgenový prístroj, musí byť umiestnený v samostatnej vyšetrovni s plochou najmenej 6 m2.

Ak sa v ambulancii zubného lekárstva poskytuje lekárska služba prvej pomoci, súčasťou jej vybavenia musí byť aj tracheotomická súprava.

Pri zriadení ambulancie dentálnej hygieny je minimálna plocha miestnosti 9 m2. Základné priestorové

vybavenie a prístrojové vybavenie ambulancie dentálnej hygieny je umývadlo, drez, kreslo s osvetlením a základné vyšetrovacie nástroje a ošetrovacie nástroje na parodontológiu (kyrety).

**C. AMBULANCIA MAXILOFACIÁLNEJ CHIRURGIE**

1. Personálne zabezpečenie tvoria

a) maxilofaciálny chirurg 1,

b) sestra alebo sestra so špecializáciou v špecializačnom odbore ošetrovateľská starostlivosť v   
 odboroch chirurgie 1.

2. Materiálno - technické vybavenie tvoria

a) základné priestorové vybavenie ambulancie maxilofaciálnej chirurgie s plochou najmenej 15 m2   
 uvedené v oddiele 1 v bode 1,

b) ďalšie priestorové vybavenie, ktoré tvoria

1. zákroková miestnosť s dvojdrezom s rozmermi najmenej 20 m2 ,

2. hygienický filter pre pacienta,

3. hygienický filter s umývadlom na ruky pre personál,

c) základné vecné vybavenie a prístrojové vybavenie ambulancie maxilofaciálnej chirurgie, ktoré   
 tvoria

1. stomatologická súprava s príslušenstvom, kreslom, svietidlom, pľuvadlom, prívodom stlačeného vzduchu a odsliňovačom,

2. stomatologická súprava nástrojov,

3. chirurgické inštrumentárium,

4. nástenné zrkadlo a ručné zrkadlo,

5. ručný kriesiaci prístroj,

6. súbor základných chirurgických nástrojov (extrakčné kliešte, extrakčné páky, chirurgické pinzety,   
 ihelce vrátane materiálov na šitie a na zastavenie krvácania),

7. súbor základných paradontologických nástrojov,

8. ochranné pomôcky pre lekára,

9. umývadlo na ruky,

10. dvojdrez,

11. písací stôl a stolička,

13. stolička,

14. vešiak,

15. nádoba na odpad so šliapadlom,

16. poháriky na vodu na jednorazové použitie,

17. uzamykateľná skriňa na lieky a zdravotnícke pomôcky,

18. kartotečná uzamykateľná skriňa,

19. chladnička,

20. skrinka na nástroje a pomôcky,

21. sterilizátor, ak pracovisko nemá zabezpečenú sterilizáciu dodávateľským spôsobom oddelením   
 centrálnej sterilizácie,

22. sterilné štvorce a tampóny,

23. germicídny žiarič,

24. dezinfekčné prostriedky a antiseptiká,

25. tlakomer, fonendoskop,

26. počítač s príslušenstvom,

27. kyslíková bomba,

28. nábytok na vybavenie čakárne – najmenej tri stoličky.

**ZARIADENIA NA POSKYTOVANIE JEDNODŇOVEJ ZDRAVOTNEJ STAROSTLIVOSTI**

1. Tento oddiel ustanovuje personálne zabezpečenie a minimálne materiálno - technické vybavenie týchto zariadení jednodňovej zdravotnej starostlivosti:

a) zariadenie na poskytovanie jednodňovej zdravotnej starostlivosti v odbore gastroenterológia,

b) zariadenie na poskytovanie jednodňovej zdravotnej starostlivosti v odbore gynekológia,

c) zariadenie na poskytovanie jednodňovej zdravotnej starostlivosti v odbore chirurgia,

d) zariadenie na poskytovanie jednodňovej zdravotnej starostlivosti v odbore ortopédia,

e) zariadenie na poskytovanie jednodňovej zdravotnej starostlivosti v odbore oftalmológia,

f) zariadenie na poskytovanie jednodňovej zdravotnej starostlivosti v odbore otorinolaryngológia,

g) zariadenie na poskytovanie jednodňovej zdravotnej starostlivosti v odbore urológia,

h) zariadenie na poskytovanie jednodňovej zdravotnej starostlivosti v odbore maxilofaciálna chirurgia,

i) zariadenie na poskytovanie jednodňovej zdravotnej starostlivosti v odbore plastická chirurgia.

2. Odborný zástupca zariadenia poskytujúceho jednodňovú zdravotnú starostlivosť musí spĺňať takúto odbornú spôsobilosť:

a) špecializácia v príslušnom špecializačnom odbore,12)

b) desať rokov odbornej zdravotníckej praxe v danom špecializačnom odbore,

c) päť rokov odbornej zdravotníckej praxe v príslušnom špecializačnom odbore, z ktorej posledné tri roky predstavovali výkon špecializovaných pracovných činností na operačnej sále s výnimkou zariadenia jednodňovej zdravotnej starostlivosti v odbore gastroenterológia.

3. Anestéziológ zariadenia poskytujúceho jednodňovú zdravotnú starostlivosť musí spĺňať takúto odbornú spôsobilosť:

zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov.

a) lekár so špecializáciou v špecializačnom odbore anestéziológia a intenzívna medicína,

b) päť rokov odbornej zdravotníckej praxe v príslušnom špecializačnom odbore, z ktorej posledné tri roky predstavovali výkon špecializovaných pracovných činností na operačnej sále,

c) päť rokov odbornej zdravotníckej praxe v príslušnom špecializačnom odbore, z ktorej posledné tri roky predstavovali výkon špecializovaných pracovných činností na detskom oddelení anestéziológie a intenzívnej medicíny v prípade poskytovania jednodňovej zdravotnej starostlivosti v pediatrii.

4. Základné funkčné priestory zariadenia jednodňovej zdravotnej starostlivosti sú

a) ambulancia,

b) čakáreň,

c) toaleta pre pacientov,

d) toaleta pre personál,

e) šatne pre personál zvlášť pre mužov a zvlášť pre ženy,

f) denná miestnosť pre personál,

g) recepcia, prijímacia kancelária, ktorá môže byť kumulovaná s čakárňou,

h) šatňa pre pacientov s uzamykateľnými príručnými skrinkami,

i) operačný trakt

- hygienický filter pre pacientov,

- hygienický filter pre personál s toaletou, umývadlom a sprchou,

- predoperačná miestnosť s umývadlom,

- miestnosť na umývanie rúk personálu nadväzujúca na operačnú sálu,

- miestnosť s dvojdrezom na umývanie nástrojov, ak nie je k dispozícii prekladacia umývačka alebo

Dezinfektor inštrumentária,

- miestnosť na sterilizáciu nástrojov,

- priestor s výlevkou pre upratovačku,

- operačná sála,

- čistiaca miestnosť s výlevkou s prívodom studenej pitnej vody a teplej úžitkovej vody,

j) miestnosť na pozákrokové sledovanie pacientov,

k) skladové priestory,

l) priestor s výlevkou na uloženie upratovacích potrieb.

5. Minimálna plocha operačnej sály musí byť najmenej 20 m2. Steny operačnej sály sú svetlé, hladké,

umývateľné po celom obvode až po strop a vrátane stropu. Podlaha operačnej sály je hladká, ľahko

umývateľná, dekontaminovateľná s bezpečnostnou antistatickou krytinou.

6. Miestnosť na pozákrokové sledovanie pacientov je vybavená umývadlom a lôžkami, ktorých počet závisí od druhu a rozsahu poskytovanej jednodňovej zdravotnej starostlivosti. Minimálna plocha na jedno lôžko musí byť najmenej 10 m2.

7. Minimálne vecné vybavenie a prístrojové vybavenie operačnej sály v rámci zariadenia jednodňovej

zdravotnej starostlivosti pre všetky špecializačné odbory je

a) operačný stôl alebo polohovateľné kreslo,

b) operačná lampa,

c) anestéziologickýprístroj s kompletným vybavením, ak pracovisko jednodňovej zdravotnej starostlivosti

poskytuje zákroky v celkovej anestézii,

d) defibrilátor s EKG monitorom, ak EKG nie je súčasťou anestéziologického prístroja - nie je potrebný na pracoviskách jednodňovej zdravotnej starostlivosti, kde poskytujú zákroky výhradne v lokálnej anestézii,   
e) odsávačka,

f) chirurgické inštrumentárium podľa zamerania pracoviska,

g) resuscitačný set, ktorý tvoria

- laryngoskop, zavádzač a Magillove kliešte,

- endotracheálne kanyly v rôznych veľkostiach, z každej veľkosti po jednom kuse,

- T-tubus (ústny vzduchovod) v najmenej troch rôznych veľkostiach pre mužov, ženy, deti a dorast,

- ambuvak (samorozopínací dýchací vak) s tvárovými polomaskami v dvoch veľkostiach,

- kyslíková fľaša malá (0,6 l) a redukčný ventil,

- kyslíková maska,

- odsávačka a odsávací katéter v dvoch rôznych veľkostiach,

h) elektrokoagulačný prístroj,

i) vozík na prevážanie pacientov,

j) záložný zdroj elektrickej energie/generátor,

k) negatoskop,

l) parný sterilizátor alebo autokláv, ak pracovisko nemá zabezpečenú sterilizáciu dodávateľským spôsobom oddelením centrálnej sterilizácie,

m) klimatizácia s filtráciou vzduchu,

n) kyslíková fľaša s príslušenstvom a pomôckami na podávanie kyslíka,

o) infúzny stojan,

p) umývací a dezinfekčný automat na dekontamináciu a dezinfekciu zdravotníckych pomôcok, ak pracovisko nemá zabezpečenú sterilizáciu dodávateľským spôsobom

q) sterilizátor na rýchlu prípravu sterilnej pomôcky.

8. Minimálne vecné vybavenie a prístrojové vybavenie miestnosti na pozákrokové sledovanie pacientov je

a) lôžko alebo kreslo,

b) umývadlo a drez,

c) defibrilátor len na pracoviskách, kde sa poskytujú zákroky v celkovej anestézii, ak nie je súčasťou   
 výbavy ľahko dostupnej zákrokovej miestnosti,

d) kyslíková fľaša s príslušenstvom a pomôcky na podávanie kyslíka,

e) stojan na infúzie.

9. Germicídnymi žiaričmi vhodného typu sa musia vybaviť operačná sála, predoperačná miestnosť, miestnosť na pozákrokové sledovanie pacientov a miestnosti na umývanie a sterilizáciu inštrumentária.

10. Všetky čisté priestory musia spĺňať p žiadavky podľa osobitných predpisov.5)

**I. ZARIADENIA NA POSKYTOVANIE JEDNODŇOVEJ ZDRAVOTNEJ STAROSTLIVOSTI V**

**ODBORE MAXILOFACIÁLNA CHIRURGIA**

1. Personálne zabezpečenie tvoria

a) lekár so špecializáciou v špecializačnom odbore maxilofaciálna chirurgia alebo zubný lekár

so špecializáciou v špecializačnom odbore maxilofaciálna chirurgia 1,

b) sestra so špecializáciou v špecializačnom odbore ošetrovateľská starostlivosť v odboroch chirurgie

a sestra so špecializáciou v špecializačnom odbore inštrumentovanie v operačnej sále 2.

2. Materiálno - technické vybavenie tvoria

a) základné priestorové vybavenie zariadenia jednodňovej zdravotnej starostlivosti v odbore maxilofaciálna chirurgia uvedené v oddiele 2 v bodoch 4 až 6,

b) základné vecné vybavenie a prístrojové vybavenie zariadenia jednodňovej zdravotnej starostlivosti v odbore maxilofaciálna chirurgia uvedené v oddiele 2 v bodoch 7 až 10,

c) ďalšie vecné vybavenie a prístrojové vybavenie, ktoré závisí od druhu a rozsahu poskytovaných výkonov poskytovateľa jednodňovej zdravotnej starostlivosti.