**DECIZIA**

**Nr. \_\_\_\_\_\_ din \_\_\_\_\_\_\_\_ 2016**

**Pentru aprobarea Instrucţiunilor privind organizarea şi desfăşurarea examenului de absolvire a cursurilor de specializare a funcţionarilor publici cu statut special debutanţi**

Având în vedere prevedere art. 4 lit. a), art. 8, art. 9, art. 11, art. 12, art. 14 şi art. 15 din Anexa 1 la Ordinul ministrului justiţiei nr. 2855/C/2004 pentru aprobarea Metodologiei privind organizarea şi desfăşurarea pregătirii profesionale a funcţionarilor publici din sistemul administraţiei penitenciare,

În temeiul prevederilor art. 7 alin. (4) din Hotărârea Guvernului nr. 756/2016 pentru organizarea, funcţionarea şi atribuţiile Administraţiei Naţionale a Penitenciarelor şi pentru modificarea Hotărârii Guvernului nr. 652/2009 privind organizarea şi funcţionarea Ministerului Justiţiei,

Directorul general al Administraţiei Naţionale a Penitenciarelor emite prezenta

**DECIZIE**

**Art. 1**

Se aprobă Instrucţiunile privind organizarea şi desfăşurarea examenului de absolvire a cursurilor de specializare a funcţionarilor publici cu statut special debutanţi, prevăzută în Anexa care face parte integrantă din prezenta decizie.

**Art. 2**

Începând cu data intrării în vigoare a prezentei decizii se abrogă Decizia directorului general al Administrației Naționale a Penitenciarelor nr. 528 din 08.07.2011 organizarea şi desfăşurarea examenului de absolvire a cursurilor de specializare a funcţionarilor publici cu statut special debutanţi.

**Art. 3**

Administraţia Naţională a Penitenciarelor şi unităţile subordonate vor duce la îndeplinire prevederile prezentei decizii.