**Zirci Járás Önkormányzati Társulása**

**8420 Zirc, Március 15. tér 1.**

**Ikt.szám: 2/2015.**

**JEGYZŐKÖNYV**

A Zirci Járás Önkormányzati Társulás Tanácsának 2015. április 29-én 09.00 órai kezdettel Zircen, a Közös Önkormányzati Hivatal nagytermében megtartott nyilvános üléséről.

**Jelen voltak:** Ottó Péter,

Bálintné Schmidt Ildikó,

Boriszné Hanich Edit,

Csillag Zoltán,

Dócziné Belecz Ágnes,

Márkus Zoltán,

Simonné Rummel Erzsébet, Bakonynána Község alpolgármestere

Sludné Varga Diána, Csetény Község alpolgármestere

Surányi Mihály,

Tóth Edina Kitti,

Trieblné Stanka Éva Renáta,

Veinperlné Kovács Andrea, a Társulási Tanács tagjai

**Távolmaradását bejelentette:**Bierbaum Adrienn,

Hajós Ákos,

Nagy Attila,

Szelthofferné Németh Ilona,

Wolf Ferenc, a Társulási Tanács tagja

**Jelen voltak továbbá:** Dr. Benczik Ágnes Adrienn, a Központi Orvosi Ügyeletet vezető orvos

Vajcsné Polgár Krisztina, a Szociális Szolgáltató Központ vezető helyettese

Ozsváth Kálmán, a Bakonyi Vágta rendezvény szervezője

Nemes István, a Bakonyi Vágta rendezvény szervezője

Sümegi Attila, a Zirci Közös Önkormányzati Hivatal jegyzője

Pill Eszter, Pénzügyi Osztályvezető

Kiss Barbara, jegyzőkönyvvezető

**Ottó Péter**

Köszöntötte a megjelent polgármestereket, alpolgármestereket, vendégeket és a hivatal munkatársait.

Az elmúlt hét vasárnapján tragikus közlekedési baleset következtében életét vesztette Németh Tamás, a Veszprém Megyei Katasztrófavédelmi Igazgatóság igazgatója. Kérte, hogy emléke előtt egy perces néma felállással tisztelegjenek.

A jelenléti ív alapján megállapította, hogy 10 település polgármestere és 2 település alpolgármestere jelent meg, a Társulási Tanács ülése 12 fővel határozatképes.

9 óra 03 perckor Sludné Varga Diána, Csetény Község alpolgármestere elhagyta az üléstermet.

Javasolta, hogy az ülés jegyzőkönyvének hitelesítésével a Tanács, Tóth Edina Kittit, a Tanács tagját, Dudar Község polgármesterét bízza meg. Indítványozta, hogy döntsön a Tanács a jegyzőkönyv hitelesítőről.

A Tanács tagjai közül jelen volt 11 fő.

Ezt követően a Zirci Járás Önkormányzati Társulási Tanács 11 igen szavazattal (lakosságszám szerint 15.704 fő) ellenszavazat és tartózkodás nélkül meghozta az alábbi

**Zirci Járás Önkormányzati Társulás Tanácsának**

**10/2015 .(IV. 29.) határozatát**

A Zirci Járás Önkormányzati Társulási Tanácsa a 2015. április 29-i ülés jegyzőkönyvének hitelesítésével Tóth Edina Kittit, a Tanács tagját, Dudar Község polgármesterét bízta meg.

Felelős: Ottó Péter, a Társulási Tanács elnöke

Határidő: azonnal

**Ottó Péter**

Ismertette a napirendi pontokat. Vegyes ügyek keretében nem érkezett javaslat. Indítványozta, hogy a Tanács a 2015. április 29-i ülésének napirendjeit fogadja el.

A Tanács tagjai közül jelen volt 11 fő.

Ezt követően a Zirci Járás Önkormányzati Társulási Tanács 11 igen szavazattal (lakosságszám szerint 15.704 fő) ellenszavazat és tartózkodás nélkül meghozta az alábbi

**Zirci Járás Önkormányzati Társulás Tanácsának**

**11/2015 .(IV.29.) határozatát**

Zirci Járás Önkormányzati Társulási Tanácsa a 2015. április 29-i ülés napirendjeit az alábbiak szerint fogadta el:

# **Zirci Járás Önkormányzati Társulás 2014. évi költségvetésének teljesítése, a Társulás 2014. évi költségvetésének végrehajtásáról szóló határozat megalkotása**

# Előadó: Ottó Péter, a Társulási Tanács Elnöke

A határozat meghozatalához minősített többségű döntés szükséges.

1. **Tájékoztató Zirci Járás Önkormányzati Társulás Magyar Államkincstár által jóváhagyott 2014. évi költségvetési beszámolójáról készített összesítő riportról**

Előadó: Ottó Péter, a Társulási Tanács Elnöke

A határozat meghozatalához egyszerű többségű döntés szükséges.

1. **Összefoglaló jelentés Zirci Járás Önkormányzati Társulás 2014. évi belső ellenőrzéséről**

Előadó: Ottó Péter, a Társulási Tanács Elnöke

A határozat meghozatalához egyszerű többségű döntés szükséges.

1. **Beszámoló a Központi Orvosi Ügyelet 2014. évi működési tapasztalatairól**

Előadó: Nagyné Fáró Katalin, a Zirci Járás Szociális Szolgáltató Központ Vezetője

A határozat meghozatalához egyszerű többségű döntés szükséges.

1. **Beszámoló a Zirci Járás Szociális Szolgáltató Központ 2014. évi tevékenységéről**

Előadó: Nagyné Fáró Katalin, a Zirci Járás Szociális Szolgáltató Központ Vezetője

A határozat meghozatalához minősített többségű döntés szükséges.

1. **Döntés a Központi Orvosi Ügyelet gépjárművével kapcsolatban**

Előadó: Nagyné Fáró Katalin, a Zirci Járás Szociális Szolgáltató Központ Vezetője

A határozat meghozatalához minősített többségű döntés szükséges.

1. **Jelentés a lejárt határidejű határozatokról**

Előadó: Ottó Péter, a Társulási Tanács Elnöke

A határozat meghozatalához egyszerű többségű döntés szükséges.

Felelős: Ottó Péter, a Társulási Tanács elnöke

Határidő: azonnal

**Napirendek tárgyalása**

# **Zirci Járás Önkormányzati Társulás 2014. évi költségvetésének teljesítése, a Társulás 2014. évi költségvetésének végrehajtásáról szóló határozat megalkotása**

**Ottó Péter**

Felkérte Tóth Edina Kittit, a Pénzügyi Bizottság tagját, hogy ismertesse a bizottság véleményét az előterjesztéssel kapcsolatban.

**Tóth Edina Kitti**

# A Pénzügyi Bizottság tagjai közül 3 fő volt jelen az ülésen. A Pénzügyi Bizottság 3 igen szavazattal elfogadásra javasolta a Társulási Tanácsnak, a Zirci Járás Önkormányzati Társulás 2014. évi költségvetésének teljesítését, a Társulás 2014. évi költségvetésének végrehajtásáról szóló határozat megalkotását.

Az előterjesztéshez kérdés, hozzászólás nem érkezett, ezért szavazás következett.

A Tanács tagjai közül jelen volt 11 fő.

Ezt követően a Zirci Járás Önkormányzati Társulási Tanács 11 igen szavazattal (lakosságszám szerint 15.704 fő) ellenszavazat és tartózkodás nélkül meghozta az alábbi

**Zirci Járás Önkormányzati Társulás Tanácsának**

**12/2015 .(IV.29.) határozatát**

**a Társulás 2014. évi költségvetésének végrehajtásáról**

**1.**  (1) Zirci Járás Önkormányzati Társulás Tanácsa (a továbbiakban: Társulási Tanács)

a) a Társulás 2014. évi működési költségvetésének végrehajtásáról szóló összevont beszámolót

aa) 168 897 ezer forint működési költségvetési bevétellel,

ab) 183 159 ezer forint működési költségvetési kiadással,

ac) 14 262 ezer forint működési hiánnyal,

ad) 33 429 ezer forint felhasznált működési célú maradvánnyal

ae) 0 ezer forint működési célú külső finanszírozási bevétellel és

af) 0 ezer forint működési célú külső finanszírozási kiadással hagyja jóvá.

b) a Társulás 2014. évi felhalmozási költségvetéséről szóló összevont beszámolót

ba) 0 ezer forint felhalmozási költségvetési bevétellel,

bb) 468 ezer forint felhalmozási költségvetési kiadással,

bc) 468 ezer forint felhalmozási hiánnyal,

bd) 0 ezer forint felhasznált felhalmozási célú maradvánnyal

be) 0 ezer forint felhalmozási célú külső finanszírozási bevétellel és

bf) 0 ezer forint felhalmozási célú külső finanszírozási kiadással hagyja jóvá.

c) Az a) és b) pontokban foglaltaknak megfelelően a Társulás költségvetésének 2014. évi végrehajtásáról szóló összevont beszámoló

ca) bevételeit 202 326 ezer forintban,

cb) kiadásait 183 627 ezer forintban

az 1. melléklet szerinti részletezettséggel hagyja jóvá.

d) A Társulás 2014. évi összevont maradványát a 8. melléklet alapján 18 699 ezer forintban állapítja meg.

(2) A Társulási Tanács a Társulás 2014. évi működési és felhalmozási költségvetésének hiányát a felhasznált maradvány terhére finanszírozta.

(3) A Társulási Tanács a Társulás 2014. évi összevont mérlegének főösszegét a 2. melléklet alapján 32 317 ezer forintban határozza meg.

(4) A Társulási Tanács a Társulás 2014. évi összevont mérleg szerinti eredményét a 3. melléklet szerint – 29 213 ezer forintban hagyja jóvá.

**2.** (1) A Társulási Tanács

a) a Társulás 2014. évi működési költségvetésének végrehajtásáról szóló beszámolót

aa) 97 719 ezer forint működési költségvetési bevétellel,

ab) 109 560 ezer forint működési költségvetési kiadással,

ac) 11 841 ezer forint működési hiánnyal,

ad) 26 598 ezer forint felhasznált működési célú maradvánnyal

ae) 0 ezer forint működési célú külső finanszírozási bevétellel és

af) 0 ezer forint működési célú külső finanszírozási kiadással hagyja jóvá.

b) a Társulás 2014. évi felhalmozási költségvetéséről szóló beszámolót

ba) 0 ezer forint felhalmozási költségvetési bevétellel,

bb) 0 ezer forint felhalmozási költségvetési kiadással,

bc) 0 ezer forint felhalmozási egyenleggel,

bd) 0 ezer forint felhasznált felhalmozási célú maradvánnyal

be) 0 ezer forint felhalmozási célú külső finanszírozási bevétellel és

bf) 0 ezer forint felhalmozási célú külső finanszírozási kiadással hagyja jóvá.

c) Az a) és b) pontokban foglaltaknak megfelelően az önkormányzat költségvetésének 2014. évi végrehajtásáról szóló beszámoló

ca) bevételit 124 317 ezer forintban,

cb) kiadásait 109 560 ezer forintban a 4. melléklet szerinti részletezés szerint hagyja jóvá.

d) A Társulás 2014. évi maradványát a 8. melléklet alapján 14 757 ezer forintban állapítja meg.

(2) A Társulási Tanács a Társulás 2014. évi működési költségvetésének hiányát a felhasznált működési célú maradvánnyal fedezi.

(3) A Társulási Tanács a Társulás 2014. évi mérlegének főösszegét a 5. melléklet alapján 21 408 ezer forintban határozza meg.

**3.** (1) A Társulási Tanács

a) a Zirci Járás Szociális Szolgáltató Központ 2014. évi működési költségvetéséről szóló beszámolót

aa) 169 377 ezer forint költségvetési bevétellel,

ab) 171 798 ezer forint költségvetési kiadással,

ac) 2 421 e forint működési hiánnyal,

ad) 6 831 e forint felhasznált működési célú maradvánnyal,

ae) 0 e forint működési célú külső finanszírozási bevétellel és

af) 0 e forint működési célú külső finanszírozási kiadással hagyja jóvá.

b) a Zirci Járás Szociális Szolgáltató Központ 2014. évi felhalmozási költségvetéséről szóló beszámolót

ba) 0 ezer forint felhalmozási költségvetési bevétellel,

bb) 468 ezer forint felhalmozási költségvetési kiadással,

bc) 468 ezer forint felhalmozási hiánnyal,

bd) 0 ezer forint felhasznált felhalmozási célú maradvánnyal

be) 0 e forint felhalmozási célú külső finanszírozási bevétellel és

bf) 0 e forint felhalmozási célú külső finanszírozási kiadással hagyja jóvá.

c) Az a) és b) pontokban foglaltaknak megfelelően a Zirci Járás Szociális Szolgáltató Központ költségvetésének 2014. évi végrehajtásáról szóló beszámoló

ca) bevételit 176 208 ezer forintban,

cb) kiadásait 172 266 ezer forintban a 6. melléklet szerinti részletezés szerint hagyja jóvá.

d) A Zirci Járás Szociális Szolgáltató Központ 2014. évi maradványát a 8. melléklet alapján 3 942 ezer forintban állapítja meg.

(2) A Társulási Tanács a Zirci Járás Szociális Szolgáltató Központ 2014. évi működési és felhalmozási hiányát az előző évi működési maradvány terhére finanszírozta.

(3) A Társulási Tanács a Zirci Járás Szociális Szolgáltató Központ 2014. évi mérlegének főösszegét a 7. melléklet alapján 10 909 ezer forintban határozza meg.

**4.** A Társulási Tanács a 2014. évi beruházási kiadások teljesítésének összegét 468 ezer forintban határozza meg. Ez az összeg a Zirci Járás Szociális Szolgáltató Központ költségvetésében 257 ezer forint összegben informatikai eszközök, 211 ezer forint értékben pedig egyéb kis értékű tárgyi eszközök vásárlásában testesült meg.

**5.** A Társulási Tanács kijelenti, hogy a Társulás Európai Uniós forrásból finanszírozott támogatással megvalósuló programokat, projekteket, továbbá ilyen jellegű Társuláson kívüli projektekhez történő hozzájárulást 2014. évben nem teljesített.

**6.** A Társulási Tanács 2014. évben közvetett támogatásokat nem nyújtott.

**7.** A Társulási Tanács kijelenti, hogy a Magyarország gazdasági stabilitásáról szóló 2011. évi CXCIV. törvény (továbbiakban: Stabilitási tv.) 3. § (1) bekezdése szerinti adósságot keletkeztető ügyletekből és kezességvállalásokból fennálló kötelezettségei nincsenek.

**8.** A Társulási Tanács 2014. évben többéves kihatással járó döntést nem hozott.

**9.** A Társulási Tanács

a) a költségvetés végrehajtásának ellenőrzését és a zárszámadás elkészítését a költségvetési számvitellel biztosító

aa) foglalkoztatottak és választott tisztviselők összetételéről és személyi juttatásainak alakulásáról,

ab) az állami támogatásokkal kapcsolatos elszámolások alakulásáról szóló kimutatást,

b) a vagyoni helyzet és az eredményszemléletű bevételek, költségek, ráfordítások alakulását a pénzügyi számvitellel biztosító költségekről és megtérült költségekről szóló kimutatást,

c) az immateriális javak, tárgyi eszközök, koncesszióba, vagyonkezelésbe adott eszközök állományának alakulását; az eszközök értékvesztésének alakulását és a kiegészítő tájékoztató adatokat tartalmazó kiegészítő mellékletet a 9. melléklet szerint hagyja jóvá.

Felelős: Ottó Péter elnök

Határidő: azonnal

1. **Tájékoztató Zirci Járás Önkormányzati Társulás Magyar Államkincstár által jóváhagyott 2014. évi költségvetési beszámolójáról készített összesítő riportról**

**Ottó Péter**

Elmondta, hogy ez egy új előterjesztés, a megváltozott jogszabályi környezet okán kell megtárgyalni. Szorosan kapcsolódik az 1. napirendi ponthoz. Felkérte Tóth Edina Kittit, a Pénzügyi Bizottság tagját, hogy ismertesse a bizottság véleményét az előterjesztéssel kapcsolatban.

**Tóth Edina Kitti**

A Pénzügyi Bizottság 3 igen szavazattal elfogadásra javasolta a Társulási Tanácsnak, a Zirci Járás Önkormányzati Társulás Magyar Államkincstár által jóváhagyott 2014. évi költségvetési beszámolójáról készített összesítő riportról szóló tájékoztatót.

Az előterjesztéshez kérdés, hozzászólás nem érkezett, ezért szavazás következett.

A Tanács tagjai közül jelen volt 11 fő.

Ezt követően a Zirci Járás Önkormányzati Társulási Tanács 11 igen szavazattal (lakosságszám szerint 15.704 fő) ellenszavazat és tartózkodás nélkül meghozta az alábbi

**Zirci Járás Önkormányzati Társulás Tanácsának**

**13/2015 .(IV.29.) határozatát**

A Zirci Járás Önkormányzati Társulás Tanácsa, a Zirci Járás Önkormányzati Társulás Magyar Államkincstár által jóváhagyott 2014. évi költségvetési beszámolójáról készített összesítő riportról szóló tájékoztatót tudomásul vette.

Felelős: Ottó Péter, a Társulási Tanács elnöke

Határidő: azonnal

1. **Összefoglaló jelentés Zirci Járás Önkormányzati Társulás 2014. évi belső ellenőrzéséről**

**Ottó Péter**

Felkérte Tóth Edina Kittit, a Pénzügyi Bizottság tagját, hogy ismertesse a bizottság véleményét az előterjesztéssel kapcsolatban.

**Tóth Edina Kitti**

A Pénzügyi Bizottság 2 igen szavazattal és 1 tartózkodással elfogadásra javasolta a Társulási Tanácsnak, a Zirci Járás Önkormányzati Társulás 2014. évi belső ellenőrzéséről szóló összefoglaló jelentését.

Az előterjesztéshez kérdés, hozzászólás nem érkezett, ezért szavazás következett.

A Tanács tagjai közül jelen volt 11 fő.

Ezt követően a Zirci Járás Önkormányzati Társulási Tanács 10 igen szavazattal (lakosságszám szerint 14.634 fő) ellenszavazat nélkül és 1 tartózkodással (lakosságszám szerint 1070 fő) meghozta az alábbi

**Zirci Járás Önkormányzati Társulás Tanácsának**

**14/2015 .(IV.29.) határozatát**

Zirci Járás Önkormányzati Társulás Tanácsa a Társulásnál a 2014. évi belső ellenőrzési terv alapján lefolytatott ellenőrzésekről készített, az előterjesztés mellékletét képező összefoglaló éves jelentést tudomásul veszi.

Felelős: Ottó Péter elnök

Határidő: azonnal

9 óra 10 perckor Sludné Varga Diána, Csetény Község alpolgármestere megérkezett az ülésterembe, így a Társulási Tanács 12 főre egészült ki.

1. **Beszámoló a Központi Orvosi Ügyelet 2014. évi működési tapasztalatairól**

**Ottó Péter**

Köszöntötte a Központi Orvosi Ügyeletet vezető orvost, Dr. Benczik Ágnes Adriennt.

Felkérte Tóth Edina Kittit, a Pénzügyi Bizottság tagját, hogy ismertesse a bizottság véleményét az előterjesztéssel kapcsolatban.

**Tóth Edina Kitti**

A Pénzügyi Bizottság 3 igen szavazattal elfogadásra javasolta a Társulási Tanácsnak, a Központi Orvosi Ügyelet 2014. évi működési tapasztalatairól szóló beszámolót.

Az előterjesztéshez kérdés, hozzászólás nem érkezett, ezért szavazás következett.

A Tanács tagjai közül jelen volt 12 fő.

Ezt követően a Zirci Járás Önkormányzati Társulási Tanács 12 igen szavazattal (lakosságszám szerint 17.583 fő) ellenszavazat és tartózkodás nélkül meghozta az alábbi

**Zirci Járás Önkormányzati Társulás Tanácsának**

**15/2015 .(IV.29.) határozatát**

Zirci Járás Önkormányzati Társulás Tanácsa elfogadja a Központi Orvosi Ügyelet 2014. év során végzett munkájáról, tevékenységéről és működési tapasztalatairól szóló beszámolót.

Felelős: Nagyné Fáró Katalin, a Zirci Járás Szociális Szolgáltató Központ Vezetője

Határidő: azonnal

1. **Beszámoló a Zirci Járás Szociális Szolgáltató Központ 2014. évi tevékenységéről**

**Ottó Péter**

Köszöntötte a Szociális Szolgáltató Központ Vezető helyettesét, Vajcsné Polgár Krisztinát.

Felkérte Tóth Edina Kittit, a Pénzügyi Bizottság tagját, hogy ismertesse a bizottság véleményét az előterjesztéssel kapcsolatban.

**Tóth Edina Kitti**

A Pénzügyi Bizottság 3 igen szavazattal elfogadásra javasolta a Társulási Tanácsnak, a Zirci Járás Szociális Szolgáltató Központ 2014. évi tevékenységéről szóló beszámolót.

Az előterjesztéshez kérdés, hozzászólás nem érkezett, ezért szavazás következett.

A Tanács tagjai közül jelen volt 12 fő.

Ezt követően a Zirci Járás Önkormányzati Társulási Tanács 12 igen szavazattal (lakosságszám szerint 17.583 fő) ellenszavazat és tartózkodás nélkül meghozta az alábbi

**Zirci Járás Önkormányzati Társulás Tanácsának**

**16/2015 .(IV.29.) határozatát**

Zirci Járás Önkormányzati Társulás Tanácsa a Zirci Járás Szociális Szolgáltató Központ 2014. évi beszámolóját elfogadja.

Felelős: Nagyné Fáró Katalin, a Szociális Szolgáltató Központ Vezetője

Határidő: azonnal

1. **Döntés a Központi Orvosi Ügyelet gépjárművével kapcsolatban**

**Ottó Péter**

Felkérte Tóth Edina Kittit, a Pénzügyi Bizottság tagját, hogy ismertesse a bizottság véleményét az előterjesztéssel kapcsolatban.

**Tóth Edina Kitti**

A Pénzügyi Bizottság 3 igen szavazattal elfogadásra javasolta a Társulási Tanácsnak, az előterjesztésben szereplő határozati javaslatot.

**Tóth Edina Kitti**

Az előterjesztés mellékleteként kaptak egy kimutatást a településenkénti kilométerek vonatkozásában, de Zircet nem látja benne, tudja, hogy helyben van, de akkor is vélhetően felmerülnek a távolságból adódóan kilométerek. Ahogy a korábbi években, szeretne egy kimutatást, hogy a településekről hányan veszik igénybe itt helyben Zircen a szolgáltatást.

**Dr. Benczik Ágnes Adrienn**

Zircen ritkán van hívás, mert általában a helyiek elmennek az ügyeletre, ami a településeket illeti, ha valaki felmegy az ügyeletbe és kigyűjti nagyon szívesen fogadja. Nincs lehetőség az orvosi programból kigyűjteni ezeket az adatokat, de ha komoly igény van erre vonatkozóan, megpróbálja az informatikust megkérdezni.

**Tóth Edina Kitti**

Fontos dolog lenne az adatszolgáltatás a hozzájárulások fizetése miatt, mert jelen pillanatban úgy tűnik az egész, a kilométereket nézve, hogy Dudar és Csetény miatt fizetnek a Társulási tagok ennyi hozzájárulást. Egyrészt – maga ellen beszél – méltatlannak érzi, másrészt nagyon magas Dudar vonatkozásában a kiszállás, ennek nem érti az okát. Emellett kíváncsi lenne, hogy Dudarról hányan érkeznek be az ügyeletre. Lehetne-e az igénybe vevőktől valamilyen módon hozzájárulást kérni, mert úgy érzi, sportot űznek belőle a lakosok is. Ahogy a korábbi években is elmondta, fenntarthatatlan az orvosi ügyelet finanszírozása, el kell hinni, hogy az önkormányzatok nem fogják tudni finanszírozni. Azt el tudja mondani, hogy az ő szervezése alatt álló dolgok mibe kerülnek és miből a leghatékonyabbak, és ezért elfogadja, hogy 4 gépkocsivezető, X orvos és X asszisztens szükséges egy orvosi ügyelet ellátásához, de azt meg tőle fogadják el, hogy valamiért az állam ennyivel finanszírozza az orvosi ügyeletet és nem várható el a kis önkormányzatoktól, hogy ezt ilyen módon finanszírozzák. Évek óta mondja, hogy valamit tenni kell, de nem tesz a Tanács, nem tesz a szervezetük semmit. Elolvasta, hogy érdeklődött az Intézményvezető asszony és elnök úr is, hogy hogyan lehetne másképp finanszírozni, de előrébb nem jutottak, ahogy nem jutottak előrébb a Munkaszervezet finanszírozásában sem. A tavalyi év volt kicsit könnyebb az önkormányzatoknak a tartalék felhasználásának a vonatkozásában, de ettől függetlenül így is megerőltető volt és évről évre elmondják, ugyanúgy fizetnek, és nem történik változás. Újra jelezné – bár csak szócséplésnek véli – hogy az orvosi ügyelet nem lesz fenntartható az önkormányzatok által.

**Ottó Péter**

Két dologról beszélt Polgármester Asszony, egyrészt a Munkaszervezeti feladatok ellátásáról, másrészt a központi orvosi ügyeletről. Úgy gondolja, hogy bármennyire is törik a fejüket nem fognak jobban fenntartható rendszert kitalálni jelen jogszabályi környezet adta lehetőségek következtében. A gépkocsi beszerzés kapcsán nézte meg a most forgalomban lévő Ignis beszerzésének a körülményeit. 2003-ban jött létre a Kórház közreműködésével az a Társulás, amely a központi orvosi ügyeleti feladok ellátására szerződött egymással, ennek az volt az oka, hogy együtt sokkal kevesebb szakember bevonásával egy jobban fenntartható rendszert lehet létrehozni. Akkor sem voltak egyébként jobbak a finanszírozási feltételek, a központi orvosi ügyelet létrehozásához benyújtott pályázat részletesen tartalmazza az akkori kötelezettségeket és adatokat. Tehát az, hogy így látják el a feladatot, már az is a jobb fenntarthatóság érdekében tett lépés volt. Mindannyian tudják, hogy a kistérségnek a 20000 fős lakosság száma kapcsán az a finanszírozás, amelyet lakosságszám alapján kapnak, messze rosszabb helyzetet teremt az ő esetükben, mint adott esetben Várpalota, Veszprém nagyobb települések és vonzáskörzeteiknek a finanszírozása kapcsán létezik. Úgy gondolja, hogy az pedig túlzás, hogy nem vizsgálják annak a lehetőségét, hogy hogyan lehet másképpen működtetni, mert az előterjesztésben is említett veszprémi ügyeletet működtető gazdasági társaság képviselői itt voltak és megnézték a helyszínen a lehetőségeket és csak drágábban tudnák megoldani. Azt is látni kell, hogy egy gazdasági társaság profitorientált tevékenységet folytat, míg az intézményük nonprofit jelleggel látja el a feladatot. A tényleges bevételek a feladatellátással kapcsolatos költségek fedezetére fordítódnak, nem valakinek a nyereségére. Az hogy lehet-e a feladatellátásra valamilyen hozzájárulást kérni az ellátottaktól, arra doktornő tudná a választ megadni.

**Dr. Benczik Ágnes Adrienn**

Válaszában elmondta, hogy nincs olyan lehetőség, hogy az ellátottaktól hozzájárulást lehessen kérni. Valóban Dudarról érkezik a legtöbb hívás, úgy gondolja, hogy valahogyan rendet kellene rakni az emberek fejében. Dudar mellett még Porva, Borzavár és Bakonynána településekről érkezik a legtöbb hívás. Az ügyeletben sem komoly ellátási panasz, sem észrevétel az ÁNTSZ részéről nem hangzott el, és véleménye szerint ennek örülni kellene. Veszprémben 3.200 ft-os órabért kapnak az ügyeleten mégsincs rá emberük, a zirci ügyeleti sofőrök minimálbért keresnek, amit abszolút méltánytalannak tart. A privát véleménye, hogy az orvosi ügyeletre nincs szükség, de amíg a törvény előírja, és amíg ezen nem óhajtanak módosítani, addig fenn kell tartani. Ha az orvosi ügyeletek megszűnnek, a sürgősségi osztályok össze fognak omlani, mert ők is a teljesítőképességük határán vannak. Vannak települések, ahol egészségnevelő programot kellene szervezni.

**Tóth Edina Kitti**

Megkérdezte a doktornőt, hogyan gondolja azt, hogy megneveljék a lakosaikat? Azt kell megérteni, hogy ez egy kicsi terület, amit azért lehet fenntartani, mert az önkormányzatok kénytelenek finanszírozni. Azt nem mondja, hogy tudják, mert kénytelenek, de nem tudják, mert az valaminek a rovására megy. Úgy gondolja, hogy soha nem kérdőjelezte meg senki az orvosok munkáját és nem is az volt a kérdés, hogy jól ellátják-e a feladatot, legalábbis részéről nem merült fel. A megoldást szeretné megtalálni, hogy mivel lehetne csökkenteni és ezért emelte ki, hogy sajnálja, hogy Dudarra, Cseténybe, Bakonyoszlopra aránytalanul sokat kell kijárnia az ügyeletnek, és ezáltal hátrányosan érintheti a kevésbé igénybe vevő településeket. A megoldást szeretné megtalálni és nem azt, hogy azon vitatkozzanak, a törvény mit enged és mit nem. Akkor lesz nagy baj, ha az önkormányzatok hátradőlnek és azt mondják, hogy nem tudják fizetni a hozzájárulást. Közvetíteni kell, hogy fenntarthatatlan rendszerről beszélnek.

**Ottó Péter**

Véleménye szerint az a vonal, amelyen polgármester asszony elindult - hogy melyik településre, mennyit megy az autó - nincs jelentősége. Az ügyeleti szolgálatot ellátóknak rendelkezésre kell állni az ügyeleti időben. Ha az éves 10.000 km-es gépkocsifutásnak az üzemanyag költségét nézik, az 3-400.000 ft nagyságrend, jelentősebb megtakarítást nem lehet elérni. Ha valamelyik településre esetlegesen tényleg többet megy ki az autó, távolabb van a központtól, ez egy közösségben, amikor egy feladatellátásra közösen szerződnek, úgy gondolja nem lehet releváns tényező, az életnek bármely más területén hasonlóképpen működik, elég hogyha más szolgáltatásokra gondolnak. A kérdéssel mindenféleképpen célszerű olyan szempontból foglalkozni, hogy a feladatellátáshoz több finanszírozási forrással rendelkezzenek, de ennek előteremtésére az önkormányzatok képtelenek. Meg kellene fogalmazniuk közösen egy levelet országgyűlési képviselőjükön keresztül, hogy felhívják a problémára a figyelmet, akár egy kiegészítő határozati javaslatban ezt meg is lehet fogalmazni és kérjék a jogalkotóknak a közreműködését a kisebb körzetek könnyebben finanszírozható fenntartása érdekében.

**Dr. Benczik Ágnes Adrienn**

Elmondta, hogy ennél sokkal nagyobb bajok vannak az egészségügyben. A gépjármű beszerzésével kapcsolatban elmondta, hogy az Ignisben 250.000 km van, 12 éves, de ennek az autónak a motorja körülbelül kétszer annyit ment. Az ellátás úgy zajlik, hogy kimennek a hívásra, és ameddig ők bent vannak a betegnél, addig a sofőr kint ül az autóban. A titoktartás és a munkaköri leírás miatt nem köteles bejönni, az más kérdés, hogy néha segítenek, de bent ül, mert ott a rádió, amit a központi orvosi ügyeleti ellátás és a mentőirányítás miatt nekik hallgatniuk kell és nyilván, ha hideg van, akkor fűt. Megkérdezte, hogy a tagok közül, melyikük ülne be egy olyan autóba, amely időnként 130 km/óra sebességgel ilyen műszaki állapotban szirénázva megy egy balesethez. Annak idején Kropf Miklóstól határozott ígéretet kaptak, ha a választásokig nem mutatja ki a kormány az irányú szándékát, hogy a központi orvosi ügyeleteket megszűntesse, autót kell venni. Két árajánlat került kiküldésre, mindegyiken rajta van, hogy hány hónap az átfutási ideje. Kiosztott az ülésen még egy árajánlatot, amely nem került kiküldésre az előterjesztés mellékleteként, ezt az ajánlatot a tegnapi nap folyamán kapta. Három autó merült fel, amivel számolhatnak, ismerve az anyagi lehetőségeket, a Duster, az új Vitara és a sofőrök egységes véleménye alapján a Suzuki SX 4 Cross, utóbbi autó elhozható állapotban van a Ring Autó Kft.-nél. Már a télen gond volt az Ignis fűtésével és az első meleg napon az elmúlt hét folyamán egy motoros balesethez mentek ki, ahol út közben elfolyt a hűtővíz, az ő kevés műszaki ismerete és a sofőrök véleménye alapján ez hengerfejre utal, ezért tudomásul kell venni, bármennyire nehéz megoldani, ez önkormányzati feladat, az autó minimumfeltétel. Ha az autó leáll egy hónap múlva, akkor ott fognak maradni kocsi nélkül.

Kérte a Társulási Tanácsot, hogy ezeknek a szempontoknak a figyelembe vételével hozzák meg a döntésüket.

**Ottó Péter**

A szerelő véleménye szerint az autó nincsen olyan kifogásolható állapotban, ami egyébként többször elhangzik itt a kommunikációban. Az, hogy egy autó mikor robban le, nem feltétlen az életkorával összefüggő jelenség lehet, hanem a konstrukció bonyolultságától is függhet. A Suzukik fapados autók, egyszerű megoldásuk van, nincsenek tele elektronikával, ami legalább annyi problémát jelent az új autóknál, mint egy réginél esetlegesen egy bowden elszakad. Hogyha a hengerfejtömítésnek problémája van, az is egy 2 órás munka, ezzel nem azt akarja mondani, hogy nem indokolt az autónak a vásárlása, csak műszaki szempontból másképp látja a helyzetet. Kihangsúlyozta még egyszer, hogy a gépkocsi beszerzés mellett van. Megvizsgálták annak a lehetőségét, hogy az a pályázat, amely a vidékfejlesztési támogatások keretében ismételten kiírásra került, hogy működőképes lehet-e, hogy esetlegesen a térség valamelyik önkormányzat pályázik tekintettel a lakosságszám arányos kikötésre. Ez nem működik, de a területfejlesztési operatív program keretében az önkormányzatoknak a javaslata alapján bent van az egészségügyi alapellátás eszközfejlesztés támogatásának a célterülete. Erre a térségre, ha jól emlékszik, 50 millió forintos forrás van betervezve. Ha igaz az, amit pár héttel ezelőtt egy tájékoztató során kapott, hogy májusban megjelennek a pályázati terveztek , úgy gondolja, célszerű mindenképpen megvárni, mert akkor már lehet ténylegesen látni, hogy lesz-e pályázat. Ha lesz pályázat, akkor a pályázat benyújtását követő napon meg lehet vásárolni a gépkocsit, mert általában a pályázati kiírások kötelezettségei úgy szerepelnek, hogy a pályázat benyújtását követően megvalósítható vagy megkezdhető az adott beruházás, vagy az adott fejlesztés. Ennek következtében megadják a lehetőséget, hogy esetlegesen támogatási forrás segítségével tudják beszerezni az autót, de mindenféleképpen ebben az évben beszerzésre kerül, ha van pályázat, ha nincs. Tehát a határozati javaslat erről szól. Új döntési helyzetben van a Társulási Tanács, hogy elfogadja-e a Ring Autó Kft. ajánlatát, amely alapján a gépkocsi napokon belül beszerezhető.

**Dr. Benczik Ágnes Adrienn**

Az ajánlatban szereplő autó a Ring Autó Kft. bemutató autója.

**Ottó Péter**

Megkérdezte, hogy a régi autót mennyiért számítják be?

**Dr. Benczik Ágnes Adrienn**

Válaszában elmondta, hogy körülbelül 700 e forintért számítják be.

**Ottó Péter**

Kérte a Társulási Tanácsot a kérdésnek a mérlegelésére.

**Tóth Edina Kitti**

Elbeszélnek egymás mellett, mindenki a maga érdekét próbálja hangsúlyozni, mindenki egyetért azzal, hogy az egész rendszer rossz, ezeket a vitákat parttalannak érzi. Egy önkormányzat sincs olyan helyzetben, hogy bármelyik intézménye, bárki elégedetlenségét kifejtve bármilyen igényt támasztana neki, hogy az egyik intézményben ez nincs, a másik intézményben az nincs, a harmadikban amaz nincs, hiába hívná össze a testületet, mert a nincsből nem tud új épületet adni, új autót adni, új berendezést adni. Sajnálatos, hogy olyan feladatokat kell ellátni kötelező jelleggel, amihez pénzt nem ad senki. Hiába dönt most úgy, hogy támogat egy új gépjármű beszerzést, ha nem tudja a Társulásnak ezt a pénzt átutalni, és nem a szándéka, hanem a forrása hiányzik. Volt egy rendszer régen, a háziorvos ügyeletes orvos is volt, nem volt gépkocsija és gépkocsivezetője külön , mégis el lehetett és el kellett látni a rendszert . Tudja, hogy most mások az előírások, mások a szabályozások, de egyszerűen minden területen azt látja, hogy rendet kellene tenni a lakosság fejében, de a törvényhozás fejében is rendet kellene tenni. Ilyet elképzelhetetlennek kell tartani, hogy olyan rendszerbe kényszerítsék őket, amit nem tudnak finanszírozni, elég kényszer az – és nem köszönték meg Pill Eszternek, a Pénzügyi vezetőnek a munkáját – hogy olyan dolgokat támasztanak a pénzügyi területen, aminek nem fognak lassanként megfelelni. Nem csak az orvosi ügyelet a probléma, szívesen finanszírozna, ha lenne miből.

**Csillag Zoltán**

Emlékszik, amikor 2003-ban az orvosi ügyelet létrejött és megítélése szerint nem biztos, hogy a megfelelő módon lett ennek az alapja lerakva. 2004. január 1-től, úgy lehetett volna orvosi ügyeletet létrehozni, hogy a lakosság száma meghaladja a 25 ezer főt. Mivel a zirci kistérség lakosságszáma nem haladta meg, ezért gyorsan kapkodva létrehoztak valamit, hogy tudják ezt működtetni és üzemeltetni. Úgyhogy most ennek a visszahatásai érzékelhetőek már. Vegyenek autót, de vegyék azt észre, hogy felélik a tartalékaikat, tehát addig míg az előző években tartalékokat képes a kistérség képezni, ezzel szemben most felélik a tartalékokat, úgy hogy egyébként nehéz ellátni az önkormányzat egyéb feladatait is. Ha ezek a tartalékok elfogynak, akkor miből fognak hozzájárulást fizetni, nem okafogyott erről beszélni, el kell mondani és el kell gondolkodni azon, mi lesz, ha majd ennél lényegesen rosszabb helyzetbe kerülnek.

**Ottó Péter**

Az Ignis közös pályázat eredményeképpen került beszerzésre, ahol a települések lakosságszám arányosan biztosították a pályázathoz szükséges önerőt, 40 %-ot kellett biztosítani az önkormányzatoknak. A gesztor önkormányzat nevére került az autó, úgy gondolja, hogy elvi szinten a Képviselő-testületüknek is kell ebben döntést hozni és a Társulási Tanácsnak is kell döntést hozni.

**Márkus Zoltán**

Elmondta, hogy Bakonybélnek van egy 16 éves gépjárműve és a mai napig használják. Véleménye szerint az Ignist fel lehetne úgy újítani, hogy az akár 1-2 évig is használható legyen. Bakonybélnek az idei évben négyszer annyi a kifizetni valója a Társulás felé, mint tavaly. Ha jövőre megint 50-60 %-os pluszt jelent a Társulás, nem tudja, meddig fogják ezt tudni tartani. Kimondhatják szemtől szembe, nehogy később váratlanul érjen valakit, hogy eljön az a pont, hogy el kell menni a győri, a pápai orvosi ügyeleteket megnézni, hátha hozzájuk kell csatlakozni.

**Bálintné Schmidt Ildikó**

Véleménye szerint meg kellene várni a májusban kiírt pályázatokat.

**Tóth Edina Kitti**

Őt úgy tanították és talán így is tud felelős polgármester lenni, hogy akkor kell spórolni, amikor van miből. Látszat az, hogy a számlákon van tartalék, látszat az, hogy mekkora a forint a sorokban, azok nincsenek. Azok nem azért vannak, hogy bárki úgy érezze, hogy fel van jogosítva arra, hogy eldöntse mire fordítható, hiszen ez 15 településnek a pénze. Úgy véli, egyik önkormányzatnak sem róható fel, hogy nem fizet eleget a Társulás fenntartásához. Ezt nem kívánja tovább ragozni, de megígéri, annyiszor fogja ezt elmondani, ahányszor aktualitás lesz bármelyik napirendi pontban, hogy nem tudják tovább finanszírozni. Az előterjesztésben, bár nem szakértői vélemény, de azt gondolja a kiírásban egy szerviz - aki komoly műszaki háttérrel rendelkezik - leír valamit, akkor úgy gondolja nem a levegőbe írja le, mert ezután is itt akar műszakiztatni, meg szalont fenntartani. Tehát ő el kívánja fogadni a véleményt, hogy ha ezt a műszakiztatást megcsinálják a szükséges javításokkal, akkor üzembiztos a gépkocsi. A dudari önkormányzat autója 14 éves, ő is azzal jár és reméli az ő élete is van annyira fontos, mint bárkié. A kollégái 20 éves autóval négyen dolgoznak naponta.

Véleménye szerint, ha a 12 éves Ignisért adnak még 700 ezer forintot, akkor az nincs olyan rossz állapotban.

**Dr. Benczik Ágnes Adrienn**

Megérti az álláspontjukat, de kér egy iránymutatást, hogy kit hívjanak, kihez forduljanak éjjel, ha leáll az autó, ne az ő gondjuk legyen éjjel kettőkor autót keríteni. Nagyon jól tudja, hogy ez az egész egy tarthatatlan helyzet, lefutották a köreiket, telefonok, árajánlatkérések, de akkor ez innentől kezdve ne az ő feladatuk legyen. Köszönettel veszik, ha három hónap múlva kapnak egy autót, de nem szeretnének már foglalkozni az autóvásárlással.

**Ottó Péter**

A kérdést egy kicsit költőinek tartja, mert egy új autó ugyanúgy lerobbanhat, mint egy régi autó. Tehát, ilyenkor aki ügyeleti szolgálatot lát el, milyen megoldást tud találni, úgy gondolja egyrészt van más szolgálatot ellátó szervezet is a városban. Ha arról szól a történet, hogy életveszélyes helyzet van, amelyhez jó esetben a mentőszolgálat vonul ki a mentőautójával, de adott esetben úgy gondolja, a rendőrség is, ha kell, kiviszi az orvost, hogy menteni tudjon.

Módosító indítványként feltette szavazásra a doktornő javaslatát, melynek az a lényege, hogy a Ring Autó Kft. bemutató autójára vonatkozó ajánlatot a Társulási Tanács fogadja el. A Zirc Városi Önkormányzat tulajdonában, a Zirci Járás Szociális Szolgáltató Központ üzemeltetésében lévő, de korábban közös pályázat keretében beszerzett Suzuki Ignis típusú gépjármű beszámításával felhatalmazza a Társulási Tanács, a Társulási Tanács elnökét, hogy az adás-vétellel kapcsolatos szerződéseket megkösse. A forrás a Társulás költségvetésében megjelölt felhalmozási céltartalék, illetve a gépjármű beszámítási költsége.

Az előterjesztéshez több kérdés, hozzászólás nem érkezett, ezért szavazás következett.

A Tanács tagjai közül jelen volt 12 fő.

Ezt követően a Zirci Járás Önkormányzati Társulási Tanács 8 igen szavazattal (lakosságszám szerint 13.360 fő) 4 nem szavazattal (lakosságszám szerint 4.223 fő) és tartózkodás nélkül meghozta az alábbi

**Zirci Járás Önkormányzati Társulás Tanácsának**

**17/2015.(IV.29.) határozatát**

1. A Zirci Járás Önkormányzati Társulás Tanácsa, elfogadja a Ring Autó Kft. bemutató autójára vonatkozó ajánlatot.
2. A Zirc Városi Önkormányzat tulajdonában, a Zirci Járás Szociális Szolgáltató Központ üzemeltetésében lévő, de korábban közös pályázat keretében beszerzett Suzuki Ignis típusú gépjármű beszámításával felhatalmazza a Társulási Tanács, a Társulási Tanács elnökét, hogy az adás-vétellel kapcsolatos szerződéseket megkösse.
3. A forrás a Társulás költségvetésében megjelölt felhalmozási céltartalék, illetve a gépjármű beszámítási költsége.

Felelős: Ottó Péter, a Társulási Tanács elnöke

Határidő: azonnal

**Ottó Péter**

Kiegészítő határozati javaslatként fogalmazta meg, hogy a Zirci Járás Önkormányzati Társulás Tanácsa utasítja a Társulási Tanács elnökét, hogy fogalmazzon meg egy levelet térségük országgyűlési képviselőjének, és az Emberi Erőforrás Minisztérium Egészségügyért felelős Államtitkárának és hívja fel a figyelmet a kisebb ellátási területtel rendelkező – adott esetben a zirci térség Központi Orvosi Ügyeletének – finanszírozási problémájára, arra, hogy a társult önkormányzatok a feladatellátás folyamatos és biztonságos működtetését egyre nehezebben látják megvalósíthatónak a jelen finanszírozási környezet fennmaradása esetén.

A Tanács tagjai közül jelen volt 12 fő.

Ezt követően a Zirci Járás Önkormányzati Társulási Tanács 11 igen szavazattal (lakosságszám szerint 16.716 fő) 1 nem szavazattal (lakosságszám szerint 867 fő) és tartózkodás nélkül meghozta az alábbi

**Zirci Járás Önkormányzati Társulás Tanácsának**

**18/2015.(IV.29.) határozatát**

A Zirci Járás Önkormányzati Társulás Tanácsa utasítja a Társulási Tanács elnökét, hogy fogalmazzon meg egy levelet térségük országgyűlési képviselőjének, és az Emberi Erőforrás Minisztérium Egészségügyért felelős Államtitkárának és hívja fel a figyelmet a kisebb ellátási területtel rendelkező – adott esetben a zirci térség Központi Orvosi Ügyeletének – finanszírozási problémájára, arra, hogy a társult önkormányzatok a feladatellátás folyamatos és biztonságos működtetését egyre nehezebben látják megvalósíthatónak a jelen finanszírozási környezet fennmaradása esetén.

Felelős: Ottó Péter, a Társulási Tanács elnöke

Határidő: azonnal

1. **Jelentés a lejárt határidejű határozatokról**

Az előterjesztéshez kérdés, hozzászólás nem érkezett, ezért szavazás következett.

A Tanács tagjai közül jelen volt 12 fő.

Ezt követően a Zirci Járás Önkormányzati Társulási Tanács 12 igen szavazattal (lakosságszám szerint 17.583 fő) ellenszavazat és tartózkodás nélkül meghozta az alábbi

**Zirci Járás Önkormányzati Társulás Tanácsának**

**19/2015 .(IV.29.) határozatát**

A Zirci Járás Önkormányzati Társulási Tanácsa, a Zirci Járás Önkormányzati Társulása a 7/2015.(II.18) határozatáraadott jelentést elfogadta.

Felelős: Ottó Péter, a Társulási Tanács Elnöke

Határidő: azonnal

**Ottó Péter**

Kérte Társulási Tanácsot, engedjék meg, hogy szót adjon Ozsváth Kálmán úrnak, a Bakonyi Vágta első alkalommal térségükben megrendezésre kerülő verseny főszervezőjének, és Nemes István önkormányzatuk képviselőjének, hogy pár szóban felhívják a figyelmet a május 16. 17-i rendezvényre.

**Ozsváth Kálmán**

Szeretettel köszöntötte a polgármester asszonyokat és urakat. Elmondta, hogy Tündérmajorban egy lovas tanyát üzemeltetnek. Zirc Város támogatásával sikerült elnyerni a Nemzeti Vágta egyik előfutamának a rendezvényét. Ottó Péter, Polgármester úrral közösen küldtek ki egy levelet mindenkihez, hogy amennyiben részt kívánnak venni lehetőség nyílik magában a verseny indulásában is és lehetőség nyílik a kistérségek összekovácsolásában is, amit már a szombati napon, május 16-án elkezdenének egy bográcsfőző versennyel. Az alapanyagot biztosítják, a megjelenésre számítanak a kistérségeknél. bővebb információ az erre elkészült honlapon már található, szombati napon öt-hat élő koncerttel növelnék a hangulatot. Különböző lovas játékokkal, ügyességi versenyekkel, kézművesekkel készülnek. Vasárnap, május 17-e a versenyről szól, az esti órákban, pedig Janicsák Veca lesz a sztárvendég.

Ezúton szeretettel meghívná a polgármester asszonyokat és urakat. Az első, és második helyezett feljut Budapestre, ott a nevezési díj 2,5 millió forint, náluk 100 ezer forint. A média közül a köztévé lesz jelen, ezen kívül a Veszprémi Méz rádióban már hirdetésre került, tárgyalásban vannak a Class Fm-mel. A Lovasélet újságban már megjelent a hirdetés, a Naplóban is meg fog jelenni.

Úgy gondolja, egy neves rendezvény van kialakulóban, a térségükben, amelynek Bakonyi Vágta a címe.

**Ottó Péter**

Megkérdezte, hogy a térség települései közül kik neveztek eddig?

**Ozsváth Kálmán**

Borzavár, Porva és Zirc már nevezett.

**Nemes István**

Kiegészítésként elmondta, hogy a szombati napon a főzőversenyen indulóknak tudnak biztosítani vadhúst, 2 kg burgonyát, 2 kg kenyeret és savanyúságot is.

**Ottó Péter**

Megköszönte a tájékoztatót.

**Több kérdés, hozzászólás nem volt, ezért Ottó Péter, a Társulási Tanács Elnöke 10 óra 15 perckor az ülést bezárta.**

**K.m.f**

**Ottó Péter Sümegi Attila**

**elnök jegyző**

**Hitelesítő:**

**Tóth Edina Kitti**