**บทที่ 1**

**บทนำ**

**ความเป็นมาและความสำคัญของปัญหา**

สืบเนื่องจากปัญหาภาวะเศรษฐกิจตกต่ำในปัจจุบันที่ส่งผลกระทบให้ภาคธุรกิจหลายกิจการต้องเลิกกิจการและธุรกิจจำนวนมากต้องปรับเปลี่ยนกิจการไปทำธุรกิจประเภทอื่นที่มีขนาดเล็กลงเพื่อลดต้นทุนในการดำเนินการ จึงต้องปลดพนักงานออกทำให้ประชาชนเกิดการว่างงานเป็นจำนวนมากและคาดว่าในอนาคตปัญหาการว่างงานจะทวีความรุนแรงมากขึ้น ทำให้ผู้ที่ได้รับผลกระทบต่างๆพยายามหางานช่วยเหลือตนเอง โดยการประกอบอาชีพอิสระหลายลักษณะเช่นการค้าขายเล็กๆ น้อยๆ ในลักษณะหาบเร่ แผงลอย การให้บริการด้านต่างๆ การเปิดกิจการขนาดเล็ก การเกษตรเลี้ยงสัตว์ ซึ่งเป็นกิจการที่มีต้นทุนต่ำ ไม่ต้องใช้บุคลากรมากและดำเนินการได้ด้วยตนเอง

ในสังคมไทยใช้อาชีพอิสระนั้นมีมากมายหลากหลายอาชีพ ผู้คนส่วนมากไม่ว่าจะเป็นคนชนชั้นกลางหรือชนชั้นล่าง ก็สามารถที่จะทำงานอิสระนั้นได้ เพราะไม่จำเป็นที่จะต้องใช้ความรู้ทางการศึกษาที่มากมาย ก็สามารถที่จะประกอบอาชีพได้ โดยไม่ต้องใช้ต้นทุนที่สูง หรือไม่จำเป็นต้องใช้แรงงานที่มาก ก็สามารถที่จะทำงานอิสระได้ ในทุกพื้นที่ของสังคมไทยนั้นสามารถเห็นธุรกิจอิสระได้เสมอ ธุรกิจเหล่านี้คือธุรกิจที่ทำให้เศรษฐกิจของไทยนั้นสามารถดำเนินต่อไปได้ ในปัจจุบันอาชีพอิสระนี้ เป็นความหวังกับผู้คนที่ทำมาค้าขายละประกอบอาชีพธุรกิจเล็กๆที่สามารถทำให้ตนเองนั้นดำรงชีวิตอยู่ต่อในปัจจุบันได้

การประกอบอาชีพอิสระนี้ เป็นการแก้ไขปัญหาของผู้คนที่ว่างงานในประเทศ ซึ่งแนวทางนี้จะช่วยบรรเทาการว่างงานของผู้คนในประเทศให้ได้มีการประกอบอาชีพที่หลากหลายและนำมาเป็นแนวทางในการดำรงชีวิต และสามารถนำมาสร้างอาชีพให้สำหรับครอบครัวของผู้คนในประเทศ ให้มีรายได้ที่ยั่งยืน และส่วนใหญ่อาชีพอิสระนี้ทำให้แรงงานที่ว่างงานได้มีงานที่สามารถช่วยตนเองได้ ส่วนใหญ่ธุรกิจย่อยๆ นี้เป็นธุรกิจที่กำลังเป็นที่ต้องการของในประเทศและต่างประเทศ ทำให้มีการว่าจ้างงานมากขึ้น

แต่ก่อนหน้านี้นั้นผู้ที่ประกอบอาชีพอิสระนั้นจะไม่มีผู้ชี้นำแนวทางว่าต้องทำอย่างไรถึงจะประสบความสำเร็จ ต่างคนต่างก็ต้องมีการลองผิดลองถูก และยังต้องประสบปัญหาต่างๆมากมาย ที่ทำให้ท้อถอยได้ แต่ผู้ที่มีความอดทนนั้นสามารถที่จะทำให้ตนเองนั้นประสบความสำเร็จได้ และสามารถทำให้ตนเองนั้นสามารถมีสาขาต่างๆ ที่เพิ่มมากขึ้น

แต่แล้วบางธุรกิจ หรือบางครอบครัวนั้น มีการสืบทอดกิจการจากทางครอบครัว จนสามารถทำให้ตนเองประกอบกิจการที่สำเร็จลุล่วงไปได้อย่างรวดเร็ว โดยมีอุปสรรคเพียงน้อยนิด แต่แล้วบางกิจการนั้นก็ไม่สามารถสำเร็จลุล่วงไปได้อย่างรวดเร็ว บางครั้งก็ต้องมีการอดทนเพื่อแลกกับสิ่งที่ต้องการที่จะทำให้ธุรกิจนั้นสำเร็จลุล่วง

ผู้วิจัยในฐานะนักเรียนนักศึกษา ที่วิจัยและปฏิบัติงานวิจัยนี้ ได้ศึกษาการประกอบอาชีพอิสระและได้ศึกษาแนวทางในการประกอบอาชีพให้กับประชาชนที่ว่างงานที่สามารถทำให้ตนเองมีการประกอบอาชีพอิสระที่สร้างรายได้ให้กับครอบครัวและตนเองในการประกอบอาชีพนั้น สามารถทำให้ได้รู้ว่าการประกอบอาชีพอิสระที่มีมากมายนั้น เป็นทางเลือกให้กับผู้ใช้แรงงานและผู้ว่างงานที่มีอยู่มากและการที่ได้ประกอบอาชีพต่างๆสามารถทำให้รู้ถึงทัศนคติขิงผู้คนต่างๆ และยังสามารถทำให้สร้างเสริมสังคมในปัจจุบันให้หันมาช่วยเหลือคนในประเทศที่ไม่มีงานทำ สามารถทำให้ผู้คนเหล่านั้นมีงานทำและไม่ว่างงาน และยังสามารถทำให้ผู้คนต่างๆ สามารถเข้าถึงได้ง่าย

**วัตถุประสงค์**

1. เพื่อศึกษาความสำเร็จของอาชีพอิสระ
2. เพื่อเสริมสร้างประสบการณ์อาชีพจากงานวิจัย
3. เพื่อศึกษาคุณธรรมและค่านิยม

**ประโยชน์ที่ได้รับ**

1. ได้ข้อมูลเกี่ยวกับการประกอบอาชีพอิสระ
2. คณะผู้วิจัยมีประสบการณ์ผ่านงานวิจัยจากผู้ประกอบการจริง
3. ได้ทราบคุณธรรมและค่านิยมในการประกอบอาชีพสำหรับเป็นแนวทางสำหรับการดำเนินชีวิตต่อไป

**ขอบเขตการวิจัย**

1. **ขอบเขตด้านพื้นที่**

การวิจัยครั้งนี้ คณะผู้วิจัยใช้วิธีการวิจัยเชิงคุณภาพ ได้กำหนดพื้นที่ในการศึกษาเป็นพื้นที่ในเขตอำเภอเมืองจังหวัดสมุทรสาคร ซึ่งเป็นเขตชุมขนที่มีการก่อตั้งมาเป็นเวลานาน มีการคมนาคมติดต่อกับชุมชนอื่นๆ ได้อย่างสะดวกในทุกฤดูกาล ประชากรอาศัยอย่างหนาแน่นและมีการประกอบอาชีพอิสระอย่างหลากหลาย ในขณะเดียวกันนั้นก็ยังมีประชาชนส่วนหนึ่งไม่มีงานทำ และมีบางส่วนยังไม่สามารถพัฒนางานที่ทำอยู่แล้วสู่ความสำเร็จได้

1. **ขอบเขตด้านประชากร**

ในการวิจัยครั้งนี้ ผู้วิจัยต้องอาศัยข้อมูลโดยตรงจากผู้ประกอบอาชีพอิสระโดยการเก็บข้อมูลเชิงลึก ผู้วิจัยจึงเลือกกลุ่มตัวอย่างด้วยวิธีการเลือกแบบเจาะจงจากกลุ่มผู้ประกอบอาชีพอิสระ ในเขตอำเภอเมืองจังหวัดสมุทรสาคร จำนวน 30 ราย ซึ่งประกอบด้วยอาชีพอิสระอย่างหลากหลาย

1. **ขอบเขตด้านเนื้อหา**

ในการวิจัยครั้งนี้มุ่งศึกษาปัจจัยเงื่อนไขที่มีผลต่อความสำเร็จของผู้ประกอบอาชีพอิสระ ซึ่งเนื้อหาของการศึกษา มีดังนี้

3.1 บริบทชุมชน

- สภาพทั่วไปของจังหวัดสมุทรสาคร - สภาพทั่วไปของอำเภอเมืองสมุทรสาคร 3.2 ภูมิหลังและประสบการณ์เดิมของผู้ประกอบอาชีพอิสระได้แก่

- การศึกษา - ประสบการณ์เดิมด้านการประกอบอาชีพ - สภาพครอบครัวด้านเศรษฐกิจ สังคม และสัมพันธภาพภายใน

3.3 ปัจจัยที่มีผลต่อความสำเร็จในการประกอบอาชีพอิสระได้แก่

- บริบททั่วไป - รายได้ - ค่านิยมและความเชื่อ - การเลือกอาชีพ - การระดมทุน - การบริหารจัดการ

**นิยามศัพท์เฉพาะ**

**อาชีพอิสระ** หมายถึง อาชีพที่มีลักษณะเป็นกิจการส่วนตัว มีอิสระในการกำหนดรูปแบบและวิธีการ ลงทุนน้อย เป็นการพึ่งตนเอง ใช้แรงงานมากกว่าเครื่องจักรกล หรือมีลูกจ้างแรงงานไม่เกิน 5 คน ผลตอบแทนที่ได้คือรายได้ที่เกิดจากการลงทุน

**ผู้ประกอบกิจการ** หมายถึง บุคคลที่เป็นเจ้าของกิจการ ดำเนินการด้วยตนเอง โดยไม่ขึ้นตรงต่อใคร ไม่อยู่ในฐานะลูกจ้าง ไม่มีเงินเดือนที่แน่นอน ผลตอบแทนคือกำไรจาการลงทุน

**ความสำเร็จ** หมายถึง การที่ผู้ประกอบการดำเนินกิจการอาชีพอิสระของตนเองได้ตามเป้าหมายที่คาดหวังไว้โดยอาศัยปัจจัยเกื้อหนุนต่างๆ อย่างมีประสิทธิภาพ เช่น มีรายได้ที่เป็นกำไร เกิดจากการลงทุน โดยในที่นี้แบ่งออกความสำเร็จออกเป็น 3 ระดับ คือ

- ระดับสูง คือ ผู้ที่มีรายได้มาก มีกิจการของตนเอง มีความพึงพอใจในอาชีพและรายได้ มีการขยายกิจการ และไม่ต้องการเปลี่ยนอาชีพ

- ระดับปานกลาง คือ ผู้ที่มีรายได้เพียงพอกับค่าใช้จ่าย มีกิจการเป็นของตนเอง มีความพึงพอใจในอาชีพและรายได้ สามารถขยายกิจการต่อได้

- ระดับต่ำ คือ ผู้ที่มีรายได้หรือมีรายได้ไม่เพียงพอกับค่าใช้จ่าย มีกิจการเป็นของตนเอง ไม่เกิดความพึงพอใจในอาชีพและรายได้ มีความต้องการเปลี่ยนอาชีพใหม่

**ปัจจัยเงื่อนไข** หมายถึง องค์ประกอบหรือข้อกำหนดที่มีผลต่อความสำเร็จในการดำเนินการประกอบอาชีพอิสระของผู้ประกอบการ ได้แก่ภูมิหลังและประสบการณ์

**ภูมิหลังและประสบการณ์เดิม** หมายถึง ประวัติความเป็นมา และประสบการณ์ของผู้ประกอบอาชีพอิสระที่ผ่านมาในการศึกษา สถานภาพครอบครัว เศรษฐกิจสังคมและสัมพันธภาพภายใน